futsal Архиве - Dnevnik Juga\nHome / Tag Archives: futsal\nPOBEDA ZA 5. MESTO: KMF Leskovac – KMF Zufo 7:3\nSrdjan Stamenkovic 04/04/2021\tBujanovac, Leskovac, SPORT 0\nFutsaleri KMF Leskovac pobedili su danas u Leskovcu KMF Zufo rezultatom 7:3 i sa 3 nova se vratili na 5. mesto na tabeli Futsal Druge lige Srbije. Očekivana pobeda domaćih koji su učvrstili svoju poziciju u boljoj polovini tabele. Gosti iz Bujanovca su u prvom poluvremenu posle 2:0 za KMF …\nKAZNA ZA PROMAŠAJE: Futsaleri Leskovca poraženi u Novom Bečeju\nSrdjan Stamenkovic 30/03/2021\tLeskovac, SPORT 0\nFutsaleri Leskovca porađeni su sinoć na gostrovanju u Novom Bečeju u duelu sa KMF Tisa rezultatom 8:5. Oslabljenu Leskovčani su se dobro držali u prvom poluvremenu kada su osim 3 gola propustili još najmanje toliko odličnih prilika za gol. Kazna za promašaje stigla je u nastavku. Posle igre „gol za …\nFutsaleri Leskovca osvojili bod na gostovanju u Zrenjaninu\nSrdjan Stamenkovic 22/03/2021\tLeskovac, SPORT 0\nOdlicna utakmica u kristalnoj hali u Zrenjaninu u okviru 18. kola Futsal Druge lige Srbije. U otvorenoj igri oba rivala i rezultatskoj klackalici Leskovčani šest sekundi pre kraja golom golmana Veličkovića došli do zasluženog boda na ovoj utakmici. U fer i korektnoj atmosferi za KMF Leskovac pored golmana Veličkovića 2 …\nKAŽNJENI ZA PROMAŠAJE: Futsaleri Leskovca poraženi u Gornjem Milanovcu\nSrdjan Stamenkovic 07/03/2021\tLeskovac, SPORT 0\nEkipa KMF Metalac Kolorado nanela je poraz ekipi Leskovca rezultatom 3:1 u utakmici 16. kola Futsal Druge lige Srbije. U otvorenoj igri domaći su poveli i posle nekoliko šansi gostiju na poluvreme se otišlo rezultatim 1:0 za domace. U 32.minutu ekipa KMF Leskovca dolazi do izjednačenja, U trenucima i kada …\nFutsal reprezentacija Srbije sutra u Vranju dočekuje Severnu Makedonije u kvalifikacijama za Evropsko prvenstvo 2022. godine\nAdministrator 04/03/2021\tLeskovac, SPORT 0\nGradonačelnik Vranja dr Slobodan Milenković i gradski većnik Nenad Đorđević organizovali su prijem za selektora reprezentacije Srbije u futsalu Gorana Ivančića, njegovog pomoćnika Vojkana Vukomirovića, tim menadžera Igora Gačića, reprezentativce Stefana Aleksića i Nemanju Momčilovića, kao i predstavnika KMF Vranje, Dejana Đorđevića. Povod za susret sa reprezentativcima je sutrašnja utakmica …\nREMI KAO POBEDA: Futsaleri KMF Leskovac doneli bod sa teškog gostovanja u Blacu\nSrdjan Stamenkovic 22/02/2021\tLeskovac, SPORT 0\nUtakmica 14. kola Druge Futsal lige Srbije donela je izvanredan meč domaćih iz Blaca i gostiju iz Leskovca. Ekipa Jastrebca iz Blaca povela je odmah na početku utakmice ali gosti su odgovorili preko Stefanovića. Nekoliko preokreta je obelezilo uz odličnu igru obeju ekipa. Utakmica se završila podelom bodova uz prikazani …\nLESKOVČANI BROJALI DO 5: Sigurna pobeda futsalera KMF Leskovac\nSrdjan Stamenkovic 15/02/2021\tLeskovac, SPORT 0\nFutsaleri Leskovca pobedili su ekipu KMF Palež iz brenovca rezultatom 5:2 u utakmici 13. kola Futsal Druge lige Srbije. Utakmica je odigrana u Bojniku zbog vanredne situacije u Leskovcu ali i pored toga domaći tim, iako oslabljen bez Cvetanovića i od trećeg minuta Bojata, dolazi do pobede od 5:2. U …\nLESKOVČANI BROJALI DO 9: Futsaleri Leskovca deklasirali KMF Tisa rezultatom 9:1\nSrdjan Stamenkovic 08/11/2020\tLeskovac, SPORT 0\nFutsaleri KMF Leskovac deklasirlai su večeras ekipu KMF Tisa iz Bečeja rezultatom 9:1 u utakmici 8. kola Futsal Druge lige Srbije. Domaćin je ubedljivom pobedom protiv trećeplasiranih gostiju iz Bečeja učvrstip poziciju u sredini tabele u Futsal Drugoj ligi. U reviji golova 3 puta se u listu strelaca upisao Igor …\nFutsaleri KMF Leskovac poraženi na gostovanju u Obrenovcu\nSrdjan Stamenkovic 28/09/2020\tLeskovac, SPORT 0\nEkipa KMF Leskovac poražena je na gostovanju u Obrenovcu od ekipe KMF Palež rezultatom 4:2. Iako su gosti dobro otvorili utakmicu i u 6. minutu poveli golom Vukojevića, dobrom igrom u prvom poluvremenu ipak nisu uspeli da stvore osetniju prednost. Domaćin strpljivom igrom dolazi do izjednačenja a u drugom poluvremenu …\nKMF Leskovac u nedelju dočekuje Ivanjicu u 1. kolu Druge Futsal lige\nSrdjan Stamenkovic 16/09/2020\tLeskovac, SPORT 0\nKMF Leskovac počinje sa takmičenjem u drugoj Futsal saveznoj ligi. U nedelju od 19 časova dočekuju iskusnu ekipu Ivanjice koja je prošle sezone završila na drugom mestu. Ekipa domaćina zadržala je sastav od prošle sezone i pojačala ekipu Igorom Stefanovićem i Milošem Petrovićem. Ambicija ekipe KMF Leskovca ove sezone je …


► Poslanici pitali nadležne zašto je prodata Komercijalna banka\n27.02.2020 | 11:30h ► 11:36h Beograd\nI poslanik iz kluba Nova Srbija-Pokret za spas Srbije Đorđe Vukadinović pitao je premijerku i ministra finansija o prodaji, kako je rekao "najbolje i najpuzdanije domaće banke koja radi i u Republici Srpskoj i u Crnoj Gori" uz ocenu da je 387 miliona evra premala cena ako je godišnji profit banke bio oko 70 miliona.\nPredsednicu skupštine je Vukadinović pitao da li će lokalni izbori biti raspisani i na severu Kosova "jer su tamo poslednji put održani 2012. godine, a posle toga srpske opštine gurnute u naručje Prištine".\nFatmir Hasani iz SDA Sandžaka pitao je zašto se ne investira u opštine Preševo, Bujanovac i Medveđu koje su ostale ekonomski nerazvijene, i mladi iz njih najviše odlaze.\nOn je apelovao da država napravi strategiju kako bi se u celoj zemlji jednako investiralo i da se otvaraju fabrički pogoni u nerazvijenim mestima jer tamo ima radne snage, ali nema posla.\nPoslanik SDPS Muamre Bačevac ukazao je da je teška saobračajna nesreća u naselju Selakovac u Novom Pazaru u kojoj je teško povređena žena i dete pešaci, otvorila niz pitanja koja se odnose na bezbednost saobraćaja u tom gradu.\nOn je dodao da Novi Pazar ima sedam osnovnih škola u blizini državnih puteva na kojima lokalna samouprava nema pravo da postavi ležeće policajce, te apelovao na MUP da taj problem reši.\nMirjana Dragaš iz SPS-a pitala je ministra za rad boračka i socijalna pitanja Zorana Đorđevića da li se planira novi Zakon o centrima za socijalni rad s obzirom na propuste koji su se dešavali. Ona se osvrnula na slučaj dece u Alibunaru i dodala da takvih slučajeva ima mnogo.\nMarjan Rističević iz Narodne seljačke stranke pitao je Ministarstvo za državnu upravu i lokalnu samoupravu šta će preduzeti ako na teritoriji Starog Grada opštinsko rukovodsvo ne formira opštinsku izbornu komisiju u želji da delegitimizuju predstojće izbore.\nRističević je pitao Ministarstvo kulture i informisanja šta će preduzeti povodom toga što BIRODI, kako je rekao, širi lažne vesti i iznosi istraživanja po kojima TV N1 ima najbolje izbalansirani program.\nRističević je rekao da je upozoravao da će N1 i Nova S u izbornoj kampanji širiti lažne vesti i uticati na izborni proces, i, pošto je u Crnoj Gori zabranjen rad dve legalne srpske telvizije, zašto Srbija dopušta da lažne televizije rade .\nSandra Božić iz SNS-a pitala je rektorku Beogradskog univerziteta Ivanku Popović ali i ministarstva prosvete, pravde i tužilaštvo da se izjasne o diplomi poslanika Demokratske stranke Balše Božovića.\nOna kaže da je ispitala Božovićeve tvrdnje da je diplomirao na Pravnom fakultetu i da njega nema na spisku studenata koji se nalazi na sajtu.\nBožić je apelovala da se to što pre ispita, da se Božović, "ukoliko bude kandidat na nekoj listi, ne bi lažno predstavljao".\nUsvojeno autentično tumačenje člana Zakona o lokalnim izborima\nPoslanici Skupštine Srbije usvojili su danas autentično tumačenja odredbe člana 40. stav 5. Zakona o lokalnim izborima, koji je podneo Odbor za ustavna pitanja i zakonodavstvo.\nNa vanrednoj sednici koja je trajala nekoliko minuta govorio je samo predsednik nadležnog odbora Đorđe Komlenski koji je predložio da ovaj član zakona treba razumeti tako da političke stranke nacionalnih manjina učestvuju u raspodeli mandata i ako su osvojile manje od tri odsto glasova, tako što se na broj glasova dodaje još 35 odsto.\nAutentično tumačenje je, kako je navedeno u obrazloženju, bilo potrebno kako bi se otklonila sumnja da se količnici izbornih lista manjina uvećavaju za 35 odsto i kada je lista prešla cenzus, a što bi naročito moglo da se zloupotrebi u lokalnim sredinama gde su pripadnici nacionalnih manjina većinsko stanovništvo.\nPoslanici su izglasali tumačenje da za liste manjina koje osvoje više od tri odsto na lokalnim izborima, ne važi pravilo o uvećanju od 35 odsto.\nPoslanici nastavljaju rad razmatranjem amandmana na set ekonomskih zakona.


Novi Sad postaje meka za turiste\nB92\t24.01.2017 14:20\nTuristička organizacija Novog Sada saopštila je danas da je tokom prvih 11 meseci ove godine, grad posetilo više od 160.000 turista, što u odnosu na isti period 2015. godine, predstavlja porast od 14,7 odsto.\nOd toga, domaćih turista je bilo 62.344 što je rast za 10 odsto, a stranih 98.094, što je rast za 18 odsto u odnosu na isti period prošle godine.\nPrema poslednjim podacima Republičkog zavoda za statistiku, od januara do - novembra 2016. u Novom Sadu ukupno je ostvareno 335.295 noćenja što predstavlja porast od 21,7 odsto.\nOd toga domaći turisti su ostvarili 110.385 noćenja i time je zabeležen rast za 4,7 odsto, a strani 224.910, što je rast za 32,2 odsto, dok se do kraja godine očekuje da će biti ostvareno više od 350.000 noćenja u Novom Sadu.\nU novembru 2016. godine na teritoriji Grada Novog Sada ukupno je boravilo 14.299 turista što predstavlja porast u odnosu na novembar prošle godine za 27,6 odsto. Od toga domaćih turista je bilo 5.173 što je jedna odsto više nego u istom periodu prošle godine, a stranih 9.126 što je rast za 50 odsto. U novembru ove godine ukupno je ostvareno 31.978 noćenja, što predstavlja porast od 41,1 odsto u odnosu na isti mesec prethodne godine.\nOd toga domaći turisti su ostvarili 9.163 noćenja, kao i prošle godine, a strani 22.815 što je rast za 69,3 odsto. Na osnovu podataka dobijenih od 20 hotela i sedam drugih objekata za smeštaj, u Novom Sadu je, u novembru 2016. godine, najviše turista došlo iz Srbije, zatim iz Hrvatske, Bosne i Hercegovine, Slovenije, Makedonije, Mađarske, Rumunije, Grčke, Crne Gore, Italije.\nPo dolascima turista prve tri vanevropske zemlje su SAD, Australija i Kanada. Na osnovu tih podataka, u Novom Sadu su u novembru 2016. godine najviše noćenja ostvarili turisti iz Srbije, zatim iz Hrvatske, Slovenije, Bosne i Hercegovine, Mađarske, Rusije, Italije, Makedonije, Rumunije, Nemačke. Po noćenjima turista prve tri vanevropske zemlje su SAD, Kina i Kanada.


Petrović: Nasilje na demokratijom izvršili su Kalaba i Prutina - Glas Srpske\nSrna 24.01.2021 15:35\nDOBOJ - Predsjednik dobojskog Gradskog odbora SNSD-a i član Predsjedništva ove stranke Obren Petrović izjavio je Srni da Doboj jeste mjesto gdje je nad demokratijom izvršeno nasilje, ali od članova CIK-u, konkretno Jovana Kalabe i Vanje Bjelice-Prutina, koji su ljudi SDS-a i PDP-a.\nReagujući na izjavu potpredsjednika PDP-a Igora Crnatka da je Doboj postao “glavni grad izbornih prevara”, Petrović je naglasio da je Crnadak najmanje pozvan da govori o poštenju i demokratiji i poručio mu da uradi analizu rezultata PDP-a u svim opšinama/gradovima po biračkim mjestima, pa da se tada oglasi o svom “poštenju”.\nOn je podsjetio Crnatka da su kandidati PDP-a na nekim mjestima imali 100 odsto podrške građana, samo što su to bila četiri od četiri glasa ali procenat je isti - 100 odsto.\n“Vaš stav na izjavu Bakira Izetbegovića upućenu Srbima samo potvrđuje opredijeljenost Vas i PDP-a da radite protiv interesa Republike Srpske.\nSNSD i njegovi predstavnici u bilo kojim zajedničkim institucijama nisu baš ništa uradili na štetu građana i Republike Srpske. Vaš kadar itekako jeste. Ako počnemo hronološki nabrajati, neće Vam prijati, siguran sam”, istakao je Petrović.\nOn je naglasio da politiku i pobjednika u Doboju određuju Dobojlije što Crnadak svakako nije.\n“Držite se svoje Banjaluke, a možete se preseliti u Doboj, pa da prvi čestitate SNSD-u ubjedljivu i za vas iz PDP-a nedostižnu pobjedu”, poručio je Petrović i podsjetio Crnatka i PDP da Grad Doboj i dalje toleriše stotine hiljada maraka koje ova stranka ne plaća po osnovu zakupnine prostorija Gradskog odbora PDP-a.


Predsednik komiteta Državne dume za ekonomsku politiku i preduzetništvo Anatolij Aksakov smatra da bi od zabrane reklamiranja fast fuda u Rusiji mogli da stradaju i domaći brendovi.\n„Postoji inicijativa za stvaranje ruskog fast fuda i ne samo po brendu, nego i po sadržaju. Ko zna, možda će taj fast fud biti sastavljen od vitamina i zasnovan na principima zdrave ishrane. Zbog toga ne možemo sve da zabranimo“, rekao je Aksakov agenciji Tas, povodom ideje svog kolege, poslanika Jedinstvene Rusije Vasilija Šestakova.\nKako je ranije objavio list Komersant, Šestakov je pripremio i namerava da u bliskoj budućnosti podnese Državnoj dumi na razmatranje izmene zakona o reklami. Izmene predviđaju ograničenje promocije u medijima i na javnim mestima proizvoda s visokim sadržajem šećera, soli, masti i zasićenih masti.\nOgraničenje može da obuhvati i gazirane sokove, konditorske proizvode, čipseve, margarine i neke vrste kobasica. Prema rečima Šestakova, predlog zakona izjednačava reklamu fast fuda u Rusiji sa reklamom za alkohol. Faktički, kako piše Komersant, radi se o zabrani reklamiranja lanaca brze hrane.\nAksakov je naglasio da je „namera Šestakova razumljiva, zbog toga što fast fud lanci nude nezdravu hranu, koja uzrokuje probleme s gojaznošću i varenjem“.\nMeđutim, jednoznačnu ocenu te inicijative ne treba davati u hodu, potrebno je obaviti stručnu analizu tržišta reklamiranja brze hrane i tek onda donositi odgovarajuće odluke, naglasio je šef komiteta.\nOn je podsetio da u slučaju ograničenja reklamiranja alkohola nije bilo dileme o njegovom štetnom uticaju na ljudski organizam, naročito mladih. Ali, kod reklama lanaca brze hrane sve mnogo zavisi od kvaliteta te hrane, naglasio je Aksakov.


EBRD - Danas predstavljanje BiH i mogućnosti za ulaganje - informativa.ba\nVijesti BiH EBRD - Danas predstavljanje BiH i mogućnosti za ulaganje\nTrećeg dana Godišnjeg sastanka Evropske banke za obnovu i razvoj (EBRD) 2019., koji se od 7. do 9. maja održava u Sarajevu, između ostalog je predviđeno i predstavljanje Bosne i Hercegovine i mogućnosti za ulaganje.\nMinistar vanjske trgovine i ekonomskih odnosa BiH Mirko Šarović najavio je kako na toj prezentaciji treba kazati zbog čega to vrijedi ulagati u BiH i koji su to sektori koji su konkurentni u odnosu na druge.\nPodsjetio je da je BiH izabrala nekoliko sektora, kao što su IT sektor, sektor industrije namještaja, turizma, sektor metalske industrije...\n- Ima i drugih važnih sektora. Mislim da ćemo se dobro predstaviti. Te sektore neće predstavljati političari nego oni koji su najzaslužniji što su te grane industrije u BiH sada u ekspanziji i vrlo izvozno orijentirane – kazao je Šarović, dodajući da će se predstaviti i druge zemlje.\nOznake: #Mirko Šarović #Ministar vanjske trgovine i ekonomskih odnosa #SDS #BiH


South East Europe Customer Experience Awards krajem maja u Beogradu\nAdresa događaja: Hotel Hilton, Kralja Milana 35\nOrganizator ovih nagrada je firma 'Awards International', koja organizuje biznis nagrade širom sveta i otvara prve Customer Experience nagrade za naš region, sa sedištem u Beogradu.\nFirma je osnovana 2008. godine i posvećena je razvitku profesionalnih programa za poslovne nagrade, sa dve kancelarije u Srbiji i preko 25 zaposlenih na ovom području. Awards International realizuje svoje konferencije i događaje na području Velike Britanije, Ujedinjenih Arapskih Emirata, Holandije, a sada i Jugoistočne Evrope.\nKako nagrade ove organizacije širom sveta igraju značajnu ulogu u oblasti iskustva potrošača, ova priča pokrenuta je sa istim ciljem – da se prepoznaju i nagrade upravo one kompanije koje su istrajne u nameri da unaprede iskustvo potrošača i svog kupca postave na prvo mesto.\nPrijave već otvorene\nPored toga što su ove nagrade najveći događaj ove vrste na svetu, prepoznatljive su po transparentom procesu ocenjivanja od strane nezavisnih sudija. Većina prezentacija je otvorena za sve posetioce, te predstavljaju i vid konferencije edukativnog karaktera.\nFinale i svečana ceremonija dodele nagrada biće održani u četvrtak, 29. maja u Beogradu, a iz organizacije pozivaju sve zainteresovane da se pridruže u nameri da se podigne svest o potrebi kupaca širom Jugoistočne Evrope. Više o nagradama možete pročitati na sledećem linku, dok se detaljnije informacija o firmi nalazi ovde.\n31. 10 to 1. 11\nPlanet Balkan Hakaton\n3. to 4. novembra\n5. to 6. novembra Online


Podela larvicida po naseljenim mestima i u gradu Pančevu počeće 11. avgusta -\nPodela larvicida po naseljenim mestima i u gradu Pančevu počeće 11. avgusta\n10. avgusta 2021.0203\nIako se organizuje suzbijanje komaraca prskanjem javnih površina, kako bi se što bolje i brže rešili komaraca neophodna je saradnja i od strane građana.\nGrad Pančevo je jedna od retkih lokalnih samouprava koja već petu godinu za redom deli besplatno kesice sa larvicidom domaćinstvima koja imaju septičke jame. Ubacivanjem preparata za suzbijanje komaraca u septičke jame i šahte, koji je za građane besplatan, sprečava se razvoj komaraca.\nPo nalogu Sekretarijata za zaštitu životne sredine Gradske uprave grada Pančeva za izvršenje biološkog tretmana komaraca, preduzeće EKO-SAN PLUS d.o.o. počelo je sa pripremnim radnjama (planovi rada, obaveštavanje, disptribucija materijala i slično).\nPočetak same raspodele larvicida planira se za 11. avgust sa početkom u 8 sati.\nNa terenu će biti raspoređeno 6 (šest) ekipa, svi operativci će biti vidno označeni i imati identifikacione kartice.\nOdređena količina larvicida biće u prostorijama mesnih zajednica kako bi ih preuzeli građani koji možda nisu bili kod kuće u trenutku podele ovog sredstva.\nOvu akciju već pet godina sprovodi Sekretarijat za zaštitu životne sredine Grada Pančeva.\nPlan raspodele je sledeći:\nRelated tags : eko sangrad pančevolarvicid za suzbijanje komaracapodela larvicida\nU toku obilazak vrtića u Pančevu kako bi se sagledalo postojeće stanje\nPokloni od MZ Omoljica za Tamaru Jakovljević koja je u Bugarskoj osvojila dve zlatne medalje u plesu\n19. juna 2021.0353\n5. marta 2021.0276\n15. novembra 2021.0541\n29. novembra 2021., 16:35


KAD SE HAOS OKRENE PROTIV GOSPODARA: Evo zašto je Rusija zabrinuta zbog političke krize u SAD\nRusija je gajila velike nade kada je Tramp izabran za predsednika, pošto su odnosi Moskve i Vašingtona za vreme predsednika Baraka Obame pali na nivo iz vremena Hladnog rata\nObjavljeno: 19.05.2017. 13:29h\nFoto: Vladimir Putin; Autor: Fonet\nKremlj je sve više nezadovoljan što je Rusija u centru političke bure u SAD, koja preti da smeni predsedika Donalda Trampa i koja ga sprečava da pravi dogovore s Moskvom, ocenio je Blumberg.\n"Dok Vašington bruji o mogućem opozivu pošto je specijalni savetnik imenovan da istraži navodne veze Trampovog izbornog štaba i Rusije, zvaničnici u Moskvi su zabrinuti da će taj tajkun koji je postao političar biti toliko obuzet političkom krizom kod kuće, da neće imati šansu da napravi normalan radni odnos s ruskim predsednikom Vladimirom Putinom", piše američka agencija.\nNeimenovani zvaničnik Kremlja ocenio je da izgleda da je američka opsesija Rusijom "otela" Trampovo predsedavanje SAD. Četiri meseca posle izborne pobede koja je euforično dočekana u Moskvi, "njegova sudbina izgleda sve nesigurnija" političarima u Kremlju, izjavile su druge dve osobe upoznate sa situacijom, koje nisu želele da im se objave imena.\nPREDSEDNIK POD OPSADOM: Bivši šef FBI nadgleda istragu o vezama Trampa i Rusije https://t.co/FtBXil9ySX pic.twitter.com/jE6zaQ6SAQ\n— Newsweek Srbija (@NewsweekRs) May 18, 2017\nBlumberg ocenjuje da nastavak javnog nezadovoljstva zbog navodnog mešanja Rusije u izbore za američkog predsednika, onemogućava Kremlju postizanje bilo kakvog dogovora sa SAD o ključnim problemima, kao što je sirijski rat ili ukidanje sankcija zbog sukoba u Ukrajini.\n"Nada se polako gasi", izjavio je Fjodor Lukjanov, koji je na čelu Saveta za spoljnu i odbrambenu politiku, savetodavnog tela Kremlja. Po njegovoj oceni, biće "potpuno nemoguće" napraviti bilo kakav dogovor ako Tramp bude opozvan i ako ga zameni potpredsednik SAD Majk Pens, koji je "veoma konzervativan i prilično agresivan" prema Rusiji.\nPutin, koji se prvo šalio na račun "političke šizofrenije" u Vašingtonu, kasnije je rekao da su ih dogadjaji u SAD isprava zasmejavali, ali da "danas nisu samo tužni, nego su i zabrinuti".\nAndrej Kortunov, direktor Saveta za međunarodne odnose, istraživačke grupe koju je osnovao Kremlj, izjavio je da, imajući u vidu tešku poziciju u kojoj je Tramp, nema smisla nastavljati ozbiljan dijalog.\nKortunov je rekao da se strah od opoziva Trampa povećava i da u Moskvi ima ljudi koji tu mogućnost shvataju ozbiljno. U Rusiji jača osećaj da su Trampovi protivnici u političkom establišmentu odlučni da ga smene, izjavio je bivši zvaničnik Kremlja Oleg Morozov koji je sada u odboru gornjeg doma parlamenta za međunarodne poslove. "Rat protiv njega će se nastaviti do poslednjeg metka", rekao je Morozov.\nRusija je gajila velike nade kada je Tramp izabran za predsednika, pošto su odnosi Moskve i Vašingtona za vreme predsednika Baraka Obame pali na nivo iz vremena Hladnog rata. Tramp je tokom predsedničke kampanje hvalio Putina, sugerišući da će možda ukinuti američke sankcije uvedene protiv Rusije zbog aneksije Krima i rata u Ukrajini. Putin i Tramp bi se prvi put mogli sastati na samitu Grupe 20 najrazvijenijih zemalja u Nemačkoj 7. i 8. jula.\nMEĐUNARODNI GLUVI TELEFONI: Tramp priznao da je predao poverljive informacije, Rusija to demantuje\nOGLASIO SE PUTIN: Spremni smo da SAD ustupimo snimke razgovora Lavrova i Trampa\nSTEJT DEPARTMENT: Rusija destabilizuje Balkan, slabiji angažman SAD imaće opasne posledice\nTagovi PolitikaOpozivVladimir PutinDonald TrampAmerikaSADKremljRusija


FOTO-KONKURS ZA ZALjUBLjENIKE U PRIRODU (ROK: 10. SEPTEMBAR 2019)\nU sklopu događaja EkoSPEKTAR, udruženje ImpaktEko 19. septembra u „Madlenianumu“ organizuje izložbu najboljih radova fotografa iz Srbije.\nProjekat EkoSPEKTAR je osmišljen kao networking događaj, čiji je istaknuti deo izložba tokom koje će biti predstavljeni najbolji radovi fotografa iz Srbije – fotografije koje svedoče o postojanju dva spektra u našoj životnoj sredini – jednog, koji je posledica negativnog delovanja ljudskog faktora, i drugog, koji postoji kada vodimo računa o prirodi i pronalazimo načine kako da koegzistiramo sa njom.\nProfesionalnim fotografima i ljubiteljima osme umetnosti, koji inspiraciju pronalaze u prirodi, udruženje ImpaktEko pruža mogućnost da plodovi njihovog kreativnog delovanja budu izloženi pred predstavnicima institucija, organizacija i kompanija koje posluju u domenu održivog razvoja i društveno odgovornog poslovanja i medijima.\nSvi koji žele da istaknu lepotu krajolika naše zemlje, ali i ukažu na njene delove koji postepeno gube bitku sa bezobzirnim ljudskim navikama, mogu da pošanju svoje fotografije na: konkurs@impacteco.org do 10. septembra u 20 časova.\nImpaktEko je ekološko udruženje koje se bavi održivim razvojem i zaštitom životne sredine kroz aktivizam i podsticanje informisanosti o ekološkom značaju.


VUČIĆ na TV Pink\nODLAZEĆI premijer Aleksandar Vučić rekao je večeras da vladu napusta ne bez emocija, posebno vladu koja je napravila rezultat, jer je radila u interesu budućnosti, a ne popularnosti i rejtinga, a da se kandidovao za predsednika kako bi sprečio da se vrate na vlast oni koji su urušavali zemlju.\n„Morali smo da znamo da je pred nama budu, a ne samo da kupujemo trenutnu podrsku naroda“, rekao je Vučić za Pink televiziju u poslednjem intervjuu u svojstvu predsednika vlade.\nOn je rekao i da zna da ljudi u Srbiji žive teško, ali da dolaze nova vremena, koja je, kako je podsetio, još ranije nazivao zlatnim dobom, te najavio značajno povećanje plata u javnom sektoru.\nOn je objasnio da će time zarade onih koji najlošije žive biti povećane za osam odsto.\n„U vreme fiskalne konsolidacije pitali su me svakog dana kada ćemo vratiti plate. Međutim te mere su kao kada igrate finale Lige šampiona kada morate da napravite sveobuhvatni sistem, da imate jake igrače sa svih strana, da pravite rast i napredak zemlje. Istrpeli smo teške kritike i zahvalan sam narodu koji je verovao u mene i vladu koju sam vodio, kao i plan i program“, rekaoje on.\nPodsetio je da je, kada je preuzeo vladu, u Srbiji prosečna plata bila 354 evra, a danas je 403 evra. Prema njegovim rečima, ove godine će se plate u javnom sektoru drastično povećati i svi će imati veće plate. Na osnovu toga će pre kraja godine prosečna plata iznositi oko 445 evra, a iduće godine, kako dodaje, ako se održi fiskalna stabilnost, možemo da se približimo prosečnoj plati od 500 evra.\nGovoreći o nezaposlenosti, Vučić je rekao da je sa 25,9 odsto u 2012. ona pala na 15,3 odsto u 2016.\n„U 2017. je nezaposlenost već 13 odsto, a očekujemo do kraja godine da ona bude još niža. Možete da kažete šta želite, ali ja mislim da je to ozbiljan rezultat. U poslednje tri godine nezaposlenost stabilno ide na dole“, rekao je Vučić.\nKazao je da je to sve uspelo zahvaljujući disciplini, odgovornošću vlade i poverenju naroda.\n„Uspeli smo što nismo odgovarali sa „da“ kada su dolazili da štrajkuju. Nazivali su me svakakim imenima – sve sam to, ali ne dam pare zato što smo morali da spustimo nivo javnog duga i da znamo da je pred nama budućnost, a ne da kupujemo naklonost“, istakao je Vučić.\nUpitan za emocije povodom odlaska iz vlade rekao je da mu nije svejedno.\n„Možda će se neki radovati, biće manje discipline i povišenog tona. Nije mi svejedno“, rekao je on dodajući da je vlada radila disciplinovano. Podsetio je da je najavljivao da će napustiti vladu kada stranka koju vodi bude imala 26 odsto podrške, a u ovom trenutku ima preko 55 procenata, što je nezabeležno od uvođenja višestranačkog sistema.\nBIRAM SRPSKU STOLICU, NEĆEMO U NATO\nIzabrani predsednik Aleksandar Vučić izjavio je večeras da je put ka EU za Srbiju veoma važan, ali da naša zemlja nema želju i apsiraciju da uđe u NATO. Odgovarajući na pitanje lidera SRS Vojislava Šešelja dokle misli da sedi na dve stolice i da vodi politku i Rusija i EU, Vučić je odgovorio:\n„To nisu dve stolice. On je taj koji bira jednu od dve stolice sa strane, a ja biram jednu, onu u sredini, a to je srpska stolica. Neću da biram bilo čiju drugu stolicu“.\nOn je podsetio da Srbija u zemlje EU izvozi dve trećine proizvoda, odnosno 67 odsto, a 20 odsto u region, u kojem su sve zemlje na putu ka EU. Na konstataciju da je najveći broj investicija u Srbiji iz zapadnih zemalja i EU, i na pitanje da li su Rusi nudili neku investiciju, on kaže:\n„Jesu, i oni će da ulažu, tu je RŽD, koja obnavlja naše železnice.“\nŠto se tiče NATO, Vučić kaže da Srbija ne izražava zelju za ulaskom u taj savez. „Bio sam na savetu NATO i svima sam rekao da nemamo tu aspiraciju. Oni traže prvo da se izjasnite, pa onda iznose svoj stav. Naša namera je da budemo vojno neutralni, zelimo da buduemo van vojnih blokova“, poručio je on, dodavši da smo zbog toga ulagali u našu bezbednost. U tom kontekstu podsetio je da su vojska i policija obnovili uniforme, da stiže 9 novih helikoptera i da u roku od 60 dana stižu ruski MIG-ovi.\nNEĆU SE ODREĆI KOSOVA, ALI MORAMO OTVORITI SVE BOLNE TEME\nIzabrani predsednik Aleksandar Vučić rekao je večeras da sa stupanjem na dužnost šefa države ima nameru da otvori pitanje Kosova, premda nema nameru da ga se odrekne.\n„Zakleću se na Ustavu. Nemam pravo da se odričem Kosova, ali mi moramo da otvorimo tu temu“, rekao je Vučić, odgovarajući na pitanje lidera LDP Ccedomira Jovanovića da li će kao predsednik zemlje raskidati Gordijeve čovorove koji zamagljuju evropsku perspektivu zemlje, pre svega kada je reč o Kosovu.\nOn je dodao da će se kao predsednik baviti i nekim drugim strateškim pitanjima, kao što su izmene Ustava Srbije, u pogledu ovlas predsednika Republike, na primer, te obrazovanjem.\nKALABIĆ I STEPINAC\nIzabrani predsednik izjavio je povodom „slučaja Kalabić“ da treba imati u vidu da nije reč o tome da četnički komandant nije činio zločine, već je 2006. godine, u vreme DOS-a, donet „idiotski“ zakon, koji govori o tome da li je neko imao pravo na pravično i fer suđenje, što je jasno da toga tada nije bilo.\n„Nikola Kalabić, po onome što znam, učestvovao je u zločinima“, rekao je Vučić za Pink tv i podsetio da presuda koja je doneta pre neki dan u Valjevu nije poravosnažna.\nU tom smislu on je dodao da je kada je u pitanju kanonizacija Alojzija Stepinca reč o sramoti i da zaista misli da je sramno i bestidno, a da takođe u 12 gradova Hrvatske postoji ulica Mile Budaka ustaškog ideologa.\nNIŠ DOBIJA NAJMODERNIJI KLINIČKI CENTAR, PENALI ZA KAŠNJENJE\nOdlazeći premijer rekao je da će Niš dobiti najbolji klinički centar, a da će oni koji su odgovorni za kašnjenje radova morati da plate penale. On je ukazao je da je postojao problem kada je pravljen ugovor, da je ranija vlast dala posao firmi koja je dala cenu manju za devet miliona evra, uz dogovor da, kada dobije tender, vlada odobri aneks ugovora vredan deset miliona evra.\nNajavio je da će zato biti sankcija, jer po ugovoru za kašenjenje moraju da plaćaju penale. Vučić je kazao ida vlada u kliničke centre ulaže 180 miliona evra. Ocenio je i da je zdravstvo u protekle tri godine najviše napredovalo, da je urađeno ono što nije za protekle čcetiri decenije, te da će biti urađeno ono što se radi jednom u 70 godina. Podsetio je da 2013. Srbija nije, po pitanju zdravstva, bila primljena ni na jednu listu, a u protekle dve godine je popravila svoj rejting.\nKazao je da je zadovoljan medicinskim osobljen, ali ukazuje i da, na žalost, odlaze iz zemlje, jer ne možemo da se takmičimo sa visokim platama na zapadu.\nVUČIĆ O „KONTRAMITINGU“: NIKOG NE MOŽETE DA BIJETE\nNikome neće biti dozvoljeno da uruši stabilnost i mir zemlje, poručio je večeras izabrani predsednik Aleksandar Vučić povodom najave da će na dan njegove inauguracije, kada će se okupiti oko 2.000 ljudi da ga pozdravi, biti „organizovan kontramiting“.\n„Najavlju kontramitinge, da će nekog da tuku, rekli su mi iz službi…Ne možete nikog da bijete, nećemo vam dozvoliti, nikom nećemo dozvoliti da uruši stabilnost i mir“, rekao je Vučić za Pink.\nOn je takođe naglasio da je skup onih koji žele da ga pozdrave uredno prijavljen. Kazao je i da je druga strana uvek tražila samo sukobe i da pokušava da nađe način da napravi sukob.\n„To je zato što je to jedina mogućnost da lažni elitisti dobiju prostor u javnosti“, zaključio je on.\nI SAŠI JANKOVIĆU SAM PREDSEDNIK…\nAleksandar Vučić rekao je i da je predsednik i Saši Jankoviću, kao i Vojislavu Šešelju i Čedomiru Jovanoviću, i svim građanima, bez obzira na politička uverenja. Na pitanje u okviru intervjua da li je predsednik i Saši Jankoviću, protivkandidatu na predsedničkim izborima, on je rekao:\n„Nego šta sam nego sam mu predsednik. Uvek sam mu bio najbolji predsednik. On sada bar zna ko mu je predsednik. I kao predsednik vlade obezbedio sam mu najveću platu, tri puta veću nego moju. Zašto bi bio nezadovoljan“.\n„Zamislite da je iz mog oružja neko ubijen, na šta bi to ličilo“, zapitao je Vučić.\nVlada radila u interesu budućnosti…. Taman sam pomislio da živim sada u onoj budućnosti iz komunističke prošlosti, ovo Pink me je demantovalo: Još nije stigla budućnost.


Divlje deponije - Blic Online\nRadojičić: U Beogradu ima 40-50 velikih DIVLJIH DEPONIJA koje su leglo zaraza\nOdmah posle najave zamenika gradonačelnika Beograda Gorana Vesića da će biti zatvorena jedna od najvećih divljih deponija u prestonici, smeštena na Čukaričkoj padini, te da će biti poslati pripadnici Komunalne milicije, počela je masovna bežanija radnika sa mašinama koji su, svakodnevno, na ovoj parceli istovarivali otpad.\nPlastične kese, flaše, papirni otpad i kojekakvo drugo smeće, upozoravaju sugrađani, gomila se širom glavnog grada.\nMesne zajednice moraju da plaćaju odvoz smeća u Semberiji: Kaznama protiv divljih deponija\nHaos u semberskim selima: Nameštaj, najlon i uginule životinje bacaju pored puteva\nU semberskim selima ima dosta divljih deponija gde nesavesno stanovništvo odlaže otpad, od građevinskog materijala do uginulih životinja.\nVesić: Prvog dana čišćenja odneto 550 kubika smeća i oko 10 tona papira\nPrvog dana akcije, u Beogradu je potpuno očišćeno 17 lokacija. Gradski menadžer Goran Vesić kazao je danas da je odneto 550 kubika smeća i oko 10 tona papira i da je očišćeno oko 6.000 kvadratnih metara zidova od grafita.\nSugrađani, prijavite lokacije na kojima se nalaze divlje deponije, neuređene površine i zapuštene zelene površine, poziv je Gradske uprave i Službe za komunikacije i koordinacije odnosa sa građanima – "Beokom servis".\nBožović: 100 miliona evra otišlo na problematične projekte, ne zna se gde su\nU Srbiji ima oko 2.000 problematičnih projekata u oblasti zaštite životne sredine na koje je potrošeno oko 100 miliona evra, a ne zna se gde je novac otišao, izjavila je danas državna sekretarka Ministarstva poljoprivrede i zaštite životne sredine Stana Božović.\nGoran Vesić: 120 miliona za čišćenje divljih deponija u Beogradu\nSekretar Privremenog organa grada Beograda Goran Vesić rekao je danas da je grad izdvojio 120 miliona dinara za rešenje problema divljih deponija.\nMihajlović: Sankcionisati sve koji prave divlje deponije\nOčišćena četvrtina prijavljenih smetlišta u Srbiji\nGrađani Srbije prijavili su od 10. oktobra 454 lokacije za čišćenje, a do sada je očišćeno 125 smetlišta, saopštilo je danas Ministarstvo zaštite životne sredine, rudarstva i prostornog planiranja Srbije.\nŠut i nameštaj bacili kraj dečjeg odmarališta\nVALJEVO - Divlje deponije koje niču i posle čišćenja, zelena pijaca bez kanalizacije i korpi za otpatke, najveće su ekološke bombe Divčibara, glavnog turističkog centra valjevskog kraja. Valjevske vlasti najavljuju da će uvesti video nadzor na mestima gde deponije najčešće nastaju, a na uređenje pijace čekaće se dok ne bude transformisan „Valjevo turist”, preduzeće zaduženo za brigu o njoj, koje je rasformirano zbog lošeg rada.


Olimpijske igre u Atini 2004. godine jedan su od velikuh uzroka krize u Grčkoj.\nPored toga, za obezbeđenje na Olimpijskim igrama je potrošeno više od 1,2 milijarde dolara.\nŠest godina kasnija, više od polovine olimpijskih igrališta se retko koristi ili su prazna. Među njima su teren za bejzbol, ogromni centar za takmičenja u kanuu i kajaku, kao i hale za neatraktivne sportove poput stonog tenisa, hokeja na travi i džudoa.\nKritika potrošnje na Olimpijske igre se pojačala proteklih nedelja pošto je Parlament pokrenuo istragu o navodima da je nemački Simens dao mito da bi obezbedio ugovore pre Igara 2004.\nPredsednik Međunarodnog olimpijskog komiteta Žak Rog rekao je da je povezivanje Igara s dužničkom krizom Grčke "nepravdeno". On je naveo da Atina i dalje ima koristi od transportnog sistema i infrastrukture izgrađene pre Igara.\n"Ove stvari zaista ostavljaju veoma dobro nasleđe gradu. Naravno, bilo je troškova. Ne pravite aerodrom besplatno", rekao je Rog dodajući da bi da nije bilo obnove pre Igara, ekonomska situacija u Grčkoj sada verovatno bila gora.\nGrčki olimpijski zvaničnici insistiraju da su finansijski problemi zemlje i dug od 382 milijarde dolara isuviše veliki da bi se okrivio budžet Igara 2004. godine.


Korona virus, američki izbori i FEST: Šta nas čeka ove nedelje : Južne vesti\nKorona virus, američki izbori i FEST: Šta nas čeka ove nedelje\n07:35, 24. 2. 2020.\nDok zdravstvena kriza izazvana izbijanjem novog korona virusa koji je do sada odneo više od 2.000 žrtava ne jenjava, svetski stručnjaci i dalje traže način da je suzbiju.\nU Srbiji se političke stranke spremaju sa izbore ili njihov bojkot, a u Americi je glasanje za predsedničkog kandidata Demokratske stranke u punom jeku i nastavlja se ove nedelje.\nPetak u Srbiji biće u znaku otvaranja 48. Festa, posvećenog glumcu Bekimu Fehmijuu, a nagrada festivala Beogradski pobednik biće uručena legendarnom umetniku Džonu Malkoviču koji će na zatvaranju 8. marta nastupiti u muzičko-scenskom performansu Muzički kritičar.\nSuđenje Asanžu u Velikoj Britaniji\nOsnivač Vikiliksa Džulijan Asanž pojaviće se u ponedeljak pred sudom povodom saslušanja o ekstradiciji koju zahteva Amerika zbog optužbi o zaveri sa Čelsi Mening, bivšom analitičarkom američke vojske. Asanž je uhapšen je u aprilu 2019. u ambasadi Ekvadora u Londonu gde je u azilu proveo sedam godina da bi izbegao izručenje za Švedsku zbog optužbi za seksualni napad, koje su u međuvremenu odbačene.\nRoman Polanski ponovo izaziva kontroverzu\nZakon pred poslanicima, protest roditelja nestalih beba ispred skupštine\nBeogradska grupa roditelja nestalih beba protestuje u ponedeljak ispred Skupštine Srbije na čijem je dnevnom redu usvajanje Zakona o nestalim bebama. Zakonom je, između ostalog predviđena naknada štete roditeljima ne veća od 10.000 evra. Za predstavnike ove grupe tekst Zakon o zakona je neprihvatljiv i vide ga kao „pokušaj stavljanja tačke na slučajeve nestalih beba".\nPoslanici skupštine Srbije bi trebalo da glasaju i o zakonu o poreklu imovine, a tokom nedelje u Beograd ponovo stiže delegacija Misije Međunarodnog monetarnog fonda.\nPočinje sednica Saveta UN za ljudska prava\nU Ženevi počinje 43. sednica Saveta Ujedinjenih nacija za ljudska prava koja će trajati do 20. marta. Savetu će se na otvaranju obratiti generalni sekretar UN Antonio Gutereš, od koga se očekuje značajan govor.\nNedelja promena u Rusiji\nGlavna politička tema u Rusiji i ove nedelje biće ustavne promene koje je nagovestio predsednik Vladimir Putin. Ali ni ruski sport neće proći bez promena jer Atletska federacija Rusije izabrati novo rukovodstvo - kojoj je do 1. marta oduzeta akreditacija usled doping skandala.\nČečenija na Nedelji mode u Parizu\nAjšat Kadirov, ćerka čečenskog vođe Ramzana Kadirova, prikazaće kolekciju odeće u skladu sa normama oblačenja u tradicionalnom društvu ove zemlje. Ovo je prvi put da je ovakva kolekcija uvrštena u događaje na Nedelji mode u Parizu.\nPolanski je uporedio temu filma sa svojim slučajem\nDodela filmskih nagrada Cezar\nNagrade Cezar, često nazivane i evropski Oskari, biće dodeljene istog dana kada počinje Fest, 28. februara, Za najviše nagrada je nominovan film koji veći deo planete nikada neće videti, bar ne na velikom ekranu - Optužujem (J'accuse) Romana Polanskog - istorijski triler po istinitoj priči o francuskom oficiru jevrejskog porekla Alfredu Drajfusu koji je u 19. veku lažno optužen za veleizdaju.\nPolanski se izjasnio krivim za nedozvoljene seksualne odnose sa 13-godišnjom devojčicom u Los Anđelesu 1977, ali je potom pobegao iz Sjedinjenih Država. Takođe je foptužen i za seksualni napad.


Kukuruzna trešnja i Mmedia Mreža - Paranormalne aktivnosti - 10 November 2016 - Priče - SVET MISTERIJA\nPočetna › Priče › Paranormalno\nKukuruzna trešnja i Mmedia Mreža - Paranormalne aktivnosti 10.11.2016 2366 5.0 0 Kada ste sami u sobi i kada mislite da u kući nikoga nema, možda se varate, možda vas baš tada neko posmatra. Ovo je jedan viralni fenomen koji je bio aktuelan na internetu neko vreme, naime dva poznata jutjubera su navodno doživeli paranormalna dešavanja dok su snimali klip. Kanal Kukuruzna Trešnja, je tokom snimanja doživeo jedno neprijatno iskustvo gde su se dogodile neke nepredviđene, a pomalo paranormalne stvari. Prema njegovim rečima: Pre snimanja osetio sam kao da neko prati to što ja snimam. Kanal Mmedia Mreža koji se bavi ovakvim fenomenima, je pokušao da istraži šta se tu zapravo dogodilo, i pogledajte štao su otkrili. 1\nTagovi:Kukuruzna, mreža, aktivnosti, tokom, snimanja, youtube, mmedia, trešnja, jutjub, paranormalne Pročitaj još: Ono što su ove dve drugarice otkrile na njihovoj s...Ispovesti jednog paranoika - Napad vanzemaljacaPoljubac VampiraJeziv običaj plemena sa Nove Gvineje


Bivši broj 1 šokirao izjavom: Mečevi između Đokovića i Nadala su - dosadni\nA. J. 24. aprila 2019. 20:55\nNekadašnji najbolji teniser sveta Ilie Nastase govorio je u intevjuu za časopis GQ, između ostalog, i o rivalstvu između Novaka Đokovića i Rafaela Nadala.\nMatches between Novak Djokovic and Rafael Nadal are boring – Nastase – Tennis World USA https://t.co/VUzTnuRjxX\n— Rafael Nadal (@RafaelNadal24x7) April 23, 2019\nSrbin i Španac duže od deceniju su u vrhu svetskog tenisa, odigrali su 53 međusobna duela i neki od njih su zaista epski, poput finala Australijen opena iz 2012. godine. Međutim, 72-godišnji Rumun smatra da su njihovi mečevi – dosadni.\n– Kada igraju Novak protiv Rafe, to nije dobro za gledanje, ali je potpuno drugačija situacija kada se jedan na drugog namere Federer i Nadal. To mislim zbog toga što Rafa i Novak imaju sličan stil igre, ne izlaze na mrežu, nije lako igrati protiv njih, ali takve mečeve navijači ne žele da gledaju – rekao je Nastase i tako nastavio da šokira svetsku javnost.\nilie nastaseNadalnovak djokovic\npopov pre 6 meseca\nrdjavom k..,,i dlake smetaju!!narodna!!


Razigrani kritičar - Tetka\nHome/Saveti koje niste tražili/Razigrani kritičar\n28. mar 2013. Saveti koje niste tražili Leave a comment 0 Views\nRazigrani kritičari, ili pasivno agresivna adaptacija ličnosti, vole da budu sa ljudima, ali u rešavanju problema su pasivni, a u socijalnim interakcijama očekuju da drugi naprave prvi korak.\nLjudi sa ovom adaptacijom ličnosti imaju dosta energije u Detetu i vole da se zabavljaju, a takođe mogu da budu i lojalni prijatelji. Imaju sposobnost da primete kada nešto nije u redu i obično će biti prvi koji će istaći i kritikovati situaciju koja nije dobra.\nIz ove adaptacije nastaju odlični detektivi, kritičari, reporteri i istraživači. Možemo ih prepoznati tako što često imaju skupljanje pesnice kojima pokazuju otpor, borbu, kao i skriveni bes.\nBudući da su kao deca bili kontrolisani od roditelja, pokušavaju da se odupru svakoj direkciji i kontroli drugih ljudi. Vole da rade stvari na svoj način i obično odbijaju bilo kakvu, sugestiju drugih. Takođe, stvari doživljavaju i predstavljaju dosta teže nego što zaista jesu, pa tako ulaze u borbu sa samim sobom, a i sa okolinom.\nNjihovi roditelji su obično bili previše kontrolišući i nastupali su iz pozicije „Uradi ovo na moj način…“ pa su ova deca, kako bi razvila autonomiju, naučila da se bore sa roditeljem u sebi kroz stav „Neće biti ni na tvoj način, ni na moj način, neće biti nikako…“. Budući da nisu završili zadatak autonomije na vreme, odrađuju ga sada.\nIako mogu da budu lojalni prijatelji, imaju problem u relacijama sa ljudima zbog snažne borbe koju svakodnevno vode. Žele da drugi brinu o njima, ali obično ne govore jasno šta žele, pa se posle žale kada ne dobiju ono što hoće. Nastoje da budu pasivni i zavisni u vezama, traže dosta pažnje, ali obično na negativan način. Može se reći da imaju teškoće sa bliskošću.\nRazigrani kritičari sa svetom komuniciraju kroz ponašanje, gde investiraju najviše energije. Ponašanje koje koriste je upravo pasivno agresivno, na primer mogu da kažu „zar nije vreme za večeru?“ i da očekuju da neko drugi napravi večeru.\nAko neko želi da ostvari efektivan kontakt onda je potrebno prići im kroz ponašanje i to kroz razigranu formu, jer je to jedini način da se dobija njihova saradnja.\nAko im se postavljaju zahtevi, ili im se daju upustva šta da rade, naićićete na otpor. Ako im se priđe kroz mišljenje ulaze u dilemu, jer to je mesto gde imaju najviše odbrane. Poruku koju su dobili u detinjstvu je da moraju da se trude, kako bi bili ok. To je ono što razigrani kritičari upravo rade, stalno se trude, ali ne stižu nigde.\nAko se igrate sa njima oni će početi da se opuštaju i osećaju bezbedno. Deo ličnosti koji moraju da integrišu kako bi zaokružili svoju ličnost su osećanja koja predstavljaju zonu promene i rešavanja problema. Pomeranje načina komunikacije sa igričnosti na negu, najbolji je način da se pozovu njihova osećanja. Kada dozvole sebi da prožive svoja osećanja osećaju ljutnju i bes, jer su se mučili kao deca. Zato, negujući pristup omogućava ovim osobama da se osećaju dobrim onakvim kakve jesu i da ne moraju ništa da menjaju da bi bili OK.\nPrevious Nordeus za konačnu pobedu u GAK Narodni front\nNext Tajna dugovečnosti stanovnika Ikarije


EAC Sertifikat - Termovent dobio EAC sertifikat za rusko tržište\nTERMOVENT SERTIFIKOVAN ZA RUSKO TRŽIŠTE - EAC OZNAKA\nProizvodni program kompanije Termovent usaglašen sa novim tehničkim propisima Evroazijske Carinske Unije - Rusije, Belorusije i Kazahstana.\nU cilju zaštite svog tržišta Rusija, Belorusija i Kazahstan su uvele nove propise sertifikovanja proizvoda koji se na ova tržišta uvoze. Novi tehnički propisi o bezbednosti mašina i opreme stupili su na snagu u februaru 2013 godine.\nKompanija Termovent je jedna od retkih firmi kako iz regiona, tako i sa područja Evropske Unije koja je svoj proizvodni program usaglasila sa novim tehničkim propisima Evroazijske Carinske unije. Klima komore, komandni ormani i kaloriferi Termoventa sada imaju pravo da nose EAC markicu usaglašenosti za uvoz mašina i industrijske opreme u zemlje članice Evroazijske Carinske unije – Rusiju, Belorusiju i Kazahstan.\nDobijanje EAC markice predstavlja još jednu potvrdu kvaliteta proizvodnog programa, i procedure i postupaka u samom procesu proizvodnje kompanije Termovent. Ekspeti iz ruske kompanije Global Standard izvršili su proveru organizacione strukture preduzeća i odgovornog rukovođenja, normativnu i tehničku dokumentaciju, proizvodni proces kao i kontrolu kvaliteta opreme i proizvodnog programa. Na osnovu protokola ispitivanja izdali su “Санитарно-гигиеническое заключение” i “Сертификат соотве́тствия” za klima komore i komandne ormane, i “Декларация о соответствии” za kalorifere.\n“Visok tehnički nivo i konkuretnost već je rezultirala da Termovent ima ugovorena dva velika projekta na Ruskom tržištu. Odlučuli smo se da uđemo u proceduru pribavljanja EAC sertifikata koja je skupa i zahtevna. Dobijanje “Сертификат соотве́тствия” za klima komore i komandne ormane podrazumevalo je dolazak ruskih eksperata u našu fabriku i kontrolu celog procesa poslovanja kompanije. Sada na Ruskom tržištu pored DT Terma, našeg predstavnika, iza nas stoji i ruska kompanija Global Standard. Na ovaj način želeli smo da budućim ruskim klijentima pružimo najveću moguću podršku i sigurnost. Pored podrške Termoventa budući klijenti mogu da računaju i na podršku grupe ruskih stručnjaka iz Global Standarda.”- izjavio je generalni direktor kompanije Termovent, Dušan Perović.


"Travnički slučaj" ponovo dokazao nedostatke izbornog zakonodavstva BiH - Novi Vjetar\n“Travnički slučaj” ponovo dokazao nedostatke izbornog zakonodavstva BiH\nKandidat SDA za gradonačelnika Travnika Mirsad Peco preminuo je na dan održavanja lokalnih izbora pa će Centralna izborna komisija (CIK) odlučiti na koji način će se riješiti ta vanredna situacija. Postavlja se pitanje da li bi lakša bila odluka da je Izborni zakon BiH to predvidio?\nIako je riječ o neplaniranom i nesretnom događaju, Izborni zakon u BiH ipak tu moguću situaciju nije obuhvatio pa tako njim nije predviđeno na koji način nadležni mogu postupiti ukoliko se desi da kandidat umre uoči ili na dan izbora.\nU susjednoj Hrvatskoj postoje opcije za moguće rješenje ovog problema\nKada je riječ o takvim okolnostima, Izborni zakon BiH je tu situaciju predvidio samo za kandidatske liste u članu 4.21. Tu je navedeno da nakon ovjere kandidatskih listi pa do početka štampanja glasačkih listića politička stranka, koalicija i lista nezavisnih kandidata ima pravo zamijeniti kandidata na listi samo u slučaju njegove smrti ili ako su u tom vremenu nastupili neki drugi razlozi.\nČlan 4.21 Izbornog zakona BiH koji rješava pitanje smrti kandidata s liste\nPoređenja radi, ni u susjednoj Hrvatskoj zakonom nije predviđeno kako da se postupi u slučaju da kandidat za načelnika ili gradonačelnika umre na dan izbora.\nMeđutim, hrvatski izborni zakon je ipak u članu 31. problematizirao na koji način postupiti ako se desi smrtni slučaj navedenih kandidata. Shodno tome, navedeno je da, ukoliko kandidat za načelnika ili gradonačelnika premine do 10 dana pred izbore, stranka ili lista koja ga je kandidovala može predložiti novog kandidata bez prikupljanja potpisa i to u roku od 10 dana.\nČlan 31 Izbornog zakona Hrvatske o tome kako postupiti ako kandidat načelnika/gradonačelnika umre\nS druge strane, ako kandidat premine u roku kraćem od 10 dana, onda u zakonu stoji da se ti izbori odgađaju na dvije sedmice.\nMeđutim, postoji i član 98 istog izbornog zakona u Hrvatskoj koji govori da će se izbori u potpunosti ponoviti ako se desi da kandidat za načelnika ili gradonačelnika umre u vremenu između dva kruga glasanja, pa postoji mogućnost da bi se na osnovu te analogije moglo postupiti i u slučaju smrti na dan izbora.\nČlan 98 Izbornog zakona Hrvatske koji nalaže da se ponove izbori ako kandidat umre između dva kruga glasanja\nPo logici bi trebao biti izabran drugi kandidat po broju glasova, ali CIK će odlučiti\nO navedenoj problematici razgovarali smo s Vehidom Šehićem iz koalicije “Pod lupom” koji nam je potvrdio da Izborni zakon BiH ima manjkavosti u tom smislu.\n“Kada su u pitanju kandidatske liste političkih subjekata, to je jasnije, međutim, ovakve situacije nisu predviđene, kao ni naprimjer situacija kako da se postupi ukoliko dva kandidata za funkcije koje se direktno biraju imaju isti broj glasova. To može biti mogućnost žrijebanja i tu situaciju treba predvidjeti u Izbornom zakonu. O nepredviđenom i nesretnom događaju u Travniku, gdje je preminuo kandidat za gradonačelnika na dan izbora, odlučit će CIK, s tim da će biti ostavljena mogućnost žalbe Sudu BiH”, kazao je Šehić.\nNaš sagovornik je dalje naveo da je na osnovu trenutne situacije pokušao praviti određene analogije o rješenju ovog problema, koje ne moraju biti nužno ispravne niti usvojene.\n“Kada su prekinuti izbori u Stocu zbog narušavanja javnog reda i mira, izbori su se ponovili i tada je CIK, opet u skladu s Izbornim zakonom, skinuo s liste kandidata za načelnika iz SDA i još neke od kandidata s liste. Na ponovljenim izborima po tadašnjem stavu CIK-a, SDA nije mogla predložiti drugog kandidata za načelničku poziciju. Međutim, u ovakvoj nepredviđenoj situaciji koja je posebno osjetljiva jer se radi o smrti, potrebno je sačekati odluku CIK-a. Po nekoj logici, za načelnika bi trebao biti izabran drugi kandidat po broju glasova, ali kako Izborni zakon nije precizan, u ovoj situaciji treba sačekati odluku nadležne komisije”, dodao je.\nVehid Šehić smatra da ponavljanje izbora u ovom slučaju nije opcija (Foto: Klix.ba)\nŠehić dodaje da bi sigurno bilo mnogo lakše riješiti ovu situaciju da je to Izborni zakon predvidio te shodno tome to ne bi predstavljalo problem. Međutim, kako je istakao, dodatno je otežala i ta situacija da je preminuli kandidat za gradonačelnika u Travniku dobio i najviše glasova.\n“To ne mora biti apsurdna situacija, a s druge strane, sigurno se znalo za njegovu smrt, tako da se neznanju ne može pripisivati razlog glasanja. Međutim, postoji mogućnost da su mu građani i nakon tog tragičnog događaja posthumno dali podršku. Zbog svega navedenog, ja sam za to da se trenutni Izborni zakon BiH izmijeni u ovom smislu kako bi se olakšalo daljnje djelovanje u slučaju ovako nepredviđenih situacija”, naveo je Šehić.\nSvaki zakon je dobar u teoriji, praksa pokaže nedostatke\nKazao je da svaki zakon treba biti jasan i da se nedostaci zakonodavnog dokumenta primijete tek onda kada se desi određena situacija koju je potrebno riješiti.\n“Kada se procjenjuje da li je neki zakon dobar ili nije, to je vidljivo tek u njegovoj primjeni ili praksi, svaki je dobar kada se tek donosi. Zbog toga postoji mogućnost da se svaki od njih izmijeni i dopuni, jer su mnogi zakoni nedorečeni, što često bude razlog za zloupotrebe. Kada je riječ o ponavljanju izbora, ne vidim razlog da se u ovom slučaju to radi, jer CIK tu odluku donosi zbog drugih razloga, a ne smrti kandidata. Ne znam kako ponoviti izbore jer to mora biti doneseno u skladu s Izbornim zakonom u kojem je navedeno u kojem slučaju se oni mogu ponoviti, a to je onda kada se dese nepravilnosti koje utječu na izborni rezultat”, poručio je na kraju razgovora Šehić.\nStranka demokratske akcije (SDA) čiji je kandidat preminuo tražila je da se ponove izbori, dok Hrvatska demokratska zajednica BiH (HDZ BiH), čiji je kandidat na drugom mjestu, traži da se pobjednikom proglasi on, međutim, CIK će dati konačnu odluku.\nPrevious Loše vijesti: U Sarajevu trocifren broj novozaraženih, na Podhrastovima 90 bolesnika\nNext Još se čekaju rezultati: Brojanje glasova u Ilijašu završeno jutros u četiri sata


Za novo vozilo CIK BiH izdvaja 60.000 KM\nCentralna izborna komisija (CIK) BiH uskoro će obnoviti vozni park novim službenim automobilom koji će biti plaćen oko 60.000 KM, saznaju “Nezavisne“.\nPrema detaljima javnog natječaja, Centralna izborna komisija za ovaj aranžman ne zahtijeva garanciju na pristigle ponude, ali ni za izvršavanje ugovora o isporuci vozila.\nS obzirom na to da je novo vozilo naručeno u izbornoj godini, postavlja se pitanje zašto je CIK BiH ušao u ovaj aranžman baš sada, sedam mjeseci pred parlamentarne izbore u BiH.\nMaksida Pirić, portparol CIK BiH, kazala je da je kupovina automobila prethodno planirana u budžetu za tekuću godinu, te da je dio sredstava obezbijeđen prodajom starog vozila koje je koristila Komisija.\n“Staro vozilo smo prodali za 9.259 KM, a iz budžeta je ostalo oko 52.000 KM. Inače, riječ je o redovnom održavanju voznog parka, a vozilo je namijenjeno za redovne aktivnosti Centralne izborne komisije BiH “, kazala je Pirićeva.\nNa pitanje za koga je automobil kupljen, odnosno u kakve svrhe će novo vozilo biti korišteno, Pirićeva je kazala da je terenska revizija finansijskih izvještaja političkih stranaka iz BiH “samo jedna od redovnih aktivnosti CIK BiH”.


SAD će pomagati reformu odbrambenog sistema Crne Gore\nSjedinjene Američke Države i dalje će pomagati reformu odbrambenog sistema Crne Gore, kazao je danas u Podgorici zamjenik pomoćnika američkog sekretara odbrane za Evropu i NATO politiku Danilej Feta.\nFeta je novinarima, nakon razgovora s crnogorskim zvaničnicima i posjete Brigadi za specijalne operacije u Danilovgradu, kazao da je Crna Gora u periodu od obnove nezavisnosti ostvarila značajan napredak u oblasti reforme sistema odbrane i bezbjednost.\n„SAD ostaju i dalje spremne da pruže pomoć Crnoj Gori u reformi njenog sistema odbrane, kako kroz NATO tako i posredstvom naših bilateralnih zajedničkih napora“, rekao je on.\nFeta je naveo da je u razgovoru s crnogorskim zvaničnicima i načelnikom Generalštaba Vojske Crne Gore general-pukovnikom Jovanom Lakčevićem definisana lista prioriteta Crne Gore na planu reforme sistema odbrane, ocjenjujući da je taj posao urađen na pravi način.\nOn je najavio da će krajem godine biti organizovana prva zajednička bilateralna konsultativna grupa.\n“Na tom skupu, s američke strane, biće predstavnici Ministarstva odbrane SAD i nacionalne garde države Mejn, a, s crnogorske, predstavnici Ministarstva odbrane i njenih oružanih snaga”, naveo je Feta.\nAmarički diplomata je kazao da će tom prilikom biti definisan zajednički plan aktivnosti za sljedećih 12 mjeseci, kao i nekoliko narednih godina.\nCrnogorski ministar odbrane Boro Vučinić je podsjetio da je saradnja sa Ministarstvom odbrane SAD intezivirana nakon posjete bivšeg američkog sekretara odbrane Donalda Ramsfelda Podgorici.\nOn je rekao da se sa Fetom dogovorio da je ključ saradnje dva ministarstva u dobrom partnerskom odnosu i istakao da će Crna Gora u tom procesu biti konstruktivan partner.\nVučinić je kazao da će Crna Gora ubuduće, kroz parnerstvo sa SAD i njenom državom Mejn, intenzivnije i efikasnije raditi na reformi sistema odbrane.\n“Vjerujem da je pred nama dobar i nadam se ubrzani put reforme sistema odbrane Crne Gore”, zaključio je on.\nCrnogorski predsjednik Filip Vujanović zahvalio je danas visokom gostu na podršci Ministarstva odbrane Sjedinjenih Američkih Država za ulazak Crne Gore u Partnerstvo za mir kao i bilateralnoj podršci reformama Vojske.


Nasilje se desilo 29. oktobra u prepodnevnim satima.. Hodnik Osnovne škole "Vuk Karadžić" u Bačkoj Palanci bio je poprište nemilog događaja, kada je roditelj jednog učenika nasrnuo na dežurnu nastavnicu, koja je pokušala da zaštiti drugog đaka prema kojem je ovaj muškarac prethodno bio nasilan. Naime, otac je osmogodišnjeg dečaka rukom hvatao za vilicu, govoreći da njegovo dete niko ne sme da dira, a zatim je prosvetnu radnicu gurao po hodniku, vukao je...\nNAORUŽAJTE SE STRPLJENJEM: Višesatna zadržavanja za teretna vozila na graničnim prelazima\nVozači danas moraju biti spremni na mokre kolovoze zbog povremene kiše. Meterolozi najavljuju, a upozoravaju iz AMSS i savetuju vozače da prilagode brzinu kao i na dodatnu opreznost zbog mogućih odrona na putevima kroz stenske useke i klisure. Prema poslednjim informacijama Puteva...\nIzvor: Radio Televizija Vojvodine, 06.Nov.2019, 19:40\nTeretna vozila na prelazu Bačka Palanka čekaju 7 sati\nU večernjim satima vozače očekuje umereni intenzitet saobraćaja bez vanrednih zastoja i prekida, a AMS S upozorava na kišu koja utiče na mokre i klizave kolovoze i zbog toga savetuje opreznu vonju. Dodatni oprez savetuju na deonicama na kojima se izvode radovi, a gde se saobraćaj odvija po izmenjenom režimu.. Na naplatnim stanicama...\nSlučaj nasilja u hodniku osnovne škole "Vuk Karadžić". Prosvetna radnica pokušala da zaštiti učenika HODNIK Osnovne škole "Vuk Karadžić" u Bačkoj Palanci bio je poprište nemilog događaja, kada je roditelj jednog učenika nasrnuo na dežurnu nastavnicu, koja je pokušala da zaštiti drugog đaka prema kojem je ovaj muškarac prethodno bio nasilan. Otac je, kako saznajemo, osmogodišnjeg dečaka rukom hvatao za vilicu, govoreći da njegovo dete niko ne sme da dira,...\nRoditelj nastavnicu gurao, vukao za odeću, HTEO DA JE BIJE: Otac prvo hteo da se obračuna sa učenikom, a onda više nije birao koga napada\nIzvor: Blic, 05.Nov.2019, 23:50\nJučerašnja saobraćajna nesreća na putu Novi Sad - Bačka Palanka u kojoj je nastradao Jaroslav H. (45) iz Gložana i teško povređen Ivan V. (30) iz Čelareva dogodila se na istom mestu gde su pre...\nIzvor: Radio Televizija Vojvodine, 05.Nov.2019\nKonkurs za Festival ekološkog pozorišta za decu i mlade\nFestival ekološkog pozorišta za decu i mlade objavio je konkurs za predstave na 26. FEP-u, koji će biti održan naredne godine od 20. do 23. avgusta u Bačkoj Palanci. Konkurs je namenjen profesionalnim pozorišnim trupama, koje izvode predstave za decu i mlade. Online prijave su moguće do 15. decembra, a odabrane predstave takmičiće se za nagradu Dobro drvo u tri kategorije – nagrada stručnog žirija, nagrada dečijeg žirija i nagrada publike.. FEP poziva sva profesionalna...


Nole zakazao četvrtfinalni duel Rolan Garosa sa Nadalom! - Pokazivač\nNole zakazao četvrtfinalni duel Rolan Garosa sa Nadalom!\nNajbolji teniser sveta uspešno je preskočio i četvrtu prepreku na Otvorenom prvenstvu Francuske i plasirao se među osam najboljih u Parizu.\nNovak je u osmini finala Rolan Garosa u ponedeljak bio i više nego ubedljiv protiv domaćeg tenisera Rišara Gaskea savladavši ga u tri seta – 6:1, 6:2, 6:3.\nRišar Gaske je bio postavljen za 20. nosioca turnira, a Novak ga je porazio u jedanaest od ukupno 12 odigranih međusobnih duela u karijeri.\nPrva tri gema uvodnog seta trajala su čak 25 minuta. Nakon što su obojica tenisera propustili po dve brejk lopte u startna dva gema, Novak je u trećem realizovao sedmu brejk šansu, poveo sa 2:1 i najavio autoritet na terenu. Vezao je prvi nosilac u nastavku sedam gemova i došao do velikih 6:1, 3:0. U poslednjem, osmom gemu drugog seta Novak je peti put oduzeo servis Francuzu i poveo sa 2:0.\nKada je u četvrtom gemu trećeg seta poveo sa 3:1 bilo je izvesno da je Novak na pragu nove pobede na Rolan Garosu. Uspeo je Gaske u sedmom gemu da dođe do prvog brejka, smanji prednost Novaka na 4:3, ali je srpski teniser novim brejkom u sledećem gemu otklonio svaku dilemu o mogućem zapletu.\n„Bio je ovo dobar meč, nadam se da je publika uživala. Za mene je uvek teško igrati protiv Francuza na domaćem terenu. Publika je bila izuzetno korektna, ja joj se zahvaljujem“, rekao je Novak posle meča.\nStatistika: as poeni (4-4), dvostruke servis greške (0-1), direktni poeni (47-26), neiznuđene greške (25-31), broj osvojenih poena (104-70).\nNoletov rival u četvrtfinalu Roland Garosa biće branilac titule i devetostruki šampion ovog turnira, Španac Rafael Nadal.\nNadal je u četvrtom kolu bio bolji od Amerikanca Džeka Soka rezultatom 6:3, 6:1, 5:7, 6:2.\nJedini meč ove godine Nole i Rafa su odigrali u polufinalu Mastersa u Monte Karlu, a slavio je naš teniser rezultatom 6:3, 6:3.\n„Finale pre finala“ i najveće rivalstvo u istoriji tenisa dobiće svoj 44. nastavak u sredu, a Novaku će pre toga (u utorak) Međunarodna teniska federacija (ITF) uručiti priznanje za najboljeg tenisera u 2014. godini.\nSledeći tekstScuola di Poesia-School of Poetry- Delegacija Srbije za prevode pesama imenuje Tatjanu Paripović


Prikazivanje članaka po tagu cedomir bozic - Zabalj Online\nVi ste ovde: Početna Oglasi Prikazivanje članaka po tagu cedomir bozic\nSreda, 06 April 2016 00:37\nEkskluzivno - GG "Naša opština Žabalj" podržava SNS\nGG "Naša opština Žabalj" podržava SNS\nGrupa građana "Naša opština Žabalj" koja nastupa na lokalnim izborima u Žablju saopštila je danas da na predstojećim republičkim i pokrajinskim izborima podržava koaliciju okupljenu oko Srpske napredne stranke, odnosno listu "Aleksandar Vučić - Srbija pobeđuje".\nŽABALJ - Grupa građana "Naša opština Žabalj" koja nastupa na lokalnim izborima u Žablju saopštila je danas da na predstojećim republičkim i pokrajinskim izborima podržava koaliciju okupljenu oko Srpske napredne stranke, odnosno listu "Aleksandar Vučić - Srbija pobeđuje".\nU saopštenju se navodi da GG "Naša opština Žabalj" želi da se nastavi reformski kurs u našoj zemlji i da opština Žabalj nastavi putem razvoja i poboljšanja životnog standarda građana, a da takvu politiku sprovodi Vlada Republike Srbije na čelu sa premijerom Aleksandrom Vučićem.\n"Finansijska konsolidacija, reforma i profesionalizacija javnog sektora, ulaganje u mlade, bitni za razvoj naše opštine, a te mere srpovodi republička vlada na čelu sa premijerom i zbog toga poštovani građani 24. aprila zaokružite broj 1 na listićima za republičke, pokrajinske i lokalne izbore", kaže se u saopštenju.\nGrupa građana "Naša opština Žabalj" nastupa na lokalnim izborima u Opštini Žabalj, pod rednim brojem 1, a naziv liste je "Čedomir Božić - Naša opština Žabalj". Pomenuti Čedomir Božić je zastupnik te grupe građana, ali je i aktuelni predsednik Opštine Žabalj.\nObjavljeno u IZBORI 2016\nSreda, 18 Februar 2015 20:18\nDS: Stranku Borisa Tadića napustili predsednik opštine Žabalj i 250 gradjana (VIDEO)\nDS: Tadića napustili Božić i 250 članova\nNOVI SAD/ ŽABALJ -\nIz Socijaldemokratske stranke (SDS) Borisa Tadića u Demokratsku stranku vratilo se 250 građana Žablja, na čelu sa predsednikom opštine Čedomirom Božićem, saopšteno je danas u Pokrajinskom odboru DS.\nMeđu povratnicima je i devet odbornika opštinske skupštine koji će kao predstavnici DS nastaviti delovanje u vladajućoj većini u Žablju, rečeno je na konferenciji za novinare.\nPredsednik Pokrajinskog odbora DS Miroslav Vasin istakao je da je povratak velikog broja Žabaljčana koji su, kako je rekao, u jednom trenutku napustili DS izuzetno značajan događaj i naglasio da se oni "vraćaju tamo odakle nikada nisu ni otišli, po svojim shvatanjima i po onome u šta veruju".\nVasin je rekao da se u poslednje vreme beleži trend povratka u DS onih koji su bili razočarani kako slabostima te stranke, tako i unutarstranačkim trvenjima i dodao da je njihov povratak plod procesa koji je doveo do stabilizacije DS.\nOn je u tom pogledu naveo važnost izbora Bojana Pajtića na čelo stranke što su, kako je dodao, građani prepoznali kao njegovo jasno opoziciono delovanje i da je danas DS "jedina suštinska i najsnažnija opozicija aktuelnoj vlasti u Srbiji".\nVasin je podsetio da je pre tri nedelje i ceo opštinski odbor SDS u Novom Kneževcu odlučio da se vrati u DS i naglasio da su to značajni nagoveštaji osnaživanja demokrata.\nOn je pohvalio postupak predsednika žabaljske opštine i "ponovnih" članova DS što su odlučili da se vrate u, kako je rekao, ovim teškim vremenima u kojima se "silom i metodama pritiska deluje od strane onih koji po svaku cenu žele da sruše pokrajinsku vlast".\nVasin je naveo kao primere za to opštine Srbobran, Irig, Beočin, Žitište i Titel gde su u poslednje vreme članovi SNS ušli u opštinsku vlast, iako su na izborima osvojili mali broj glasova.\n"Predsednik i opštinsko rukovodstvo u Žablju odlučili su hrabro da ostanu u vlasti kao predstavnici DS svesni da će možda biti sledeći na meti ljudi iz SNS koji ne biraju sredstva da dođu na vlast u vojvođanskim opštinama", rekao je Vasin.\nPredsednik opštine Žabalj Čedomir Božić istakao je da je članstvo SDS u toj opštini, na čelu sa njim, odlučilo da se kolektivno vrati u DS na poziv lidera demokrata Bojana Pajtića i dodao da je osnovni razlog tome to što je DS, kako je rekao, jedina proevropska opoziciona stranka u Srbiji koja nudi jedinu alternativu aktuelnoj vlasti.\nOn je dodao da se DS zalaže za slobodu medija, evropske vrednosti koje doprinose stabilnosti zemlje, za povećanje životnog standarda i za evropske integracije Srbije.\nBožić je dodao da je prilikom podele u DS članstvo u Žablju smatralo da je Boris Tadić neko ko je budućnost te stranke ali vremenom, kako je naveo, ispostavilo se da to nije tačno, pa su pristupili tada novoformiranoj Novoj demokratskoj stranci koja je kasnije preimenovana u SDS.


Slovenačka kompanija Iskratel objavila je da će ulaganje od 12 miliona evra sa Ukrtelecomom doneti Ukrajini bolji širokopojasni internet. Partnerstvo između ukrajinskog telekom operatera JSC Ukrtelecom i vodećeg evropskog dobavljača ICT-a i provajdera rešenja Iskratel pomoći će u proširenju optičke mreže u zemlji te nastaviti da premošćuje digitalni jaz.\nTrogodišnji program proširenja mreže – koji finansiraju Ukrtelecom, Iskratel i njegovi finansijski partneri – pruža više od 300 lokacija u različitim ukrajinskim regionima sa gigabitnom sposobnošću povezivanja. Tehnologija pasivne optičke mreže (PON) potencijalno će ponuditi povezivanje za 1,3 miliona ljudi i 530.000 domova.\n„Zajednički program Iskratela i Ukrtelecoma igra sve važniju ulogu u uvođenju širokopojasnog interneta u Ukrajini“, naglasio je izvršni direktor Iskratela Željko Puljić. „Ova saradnja nastavlja dugoročno partnerstvo između naše dve kompanije u razvoju pristupa optičkim vlaknima u zemlji koji sada iznosi 25 miliona evra.“\nBazirajući se ka ruralnim i urbanim područjima u zemlji, projekat cilja na uvođenje novih optičkih mreža. Savremena sertifikovana telekomunikaciona oprema koja se sastavlja u Sloveniji, u Iskratelovim proizvodnim centrima, omogućava korisnicima pristup brzinama do 1 Gbit/s, IPTV-u i drugim uslugama zasnovanim na IP-u.\n„Ukrtelecom je nacionalna telekomunikaciona kompanija sa najvećom geografskom pokrivenošću, a mi nastavljamo sa svojom misijom da premostimo digitalni jaz u Ukrajini“, rekao je izvršni direktor Ukrtelecoma Yuriy Kurmaz. “Rad sa Iskratelom povećaće naš doprinos razvoju pristupa internetu u Ukrajini.”\nProšle godine, sa ukupnim ulaganjem od približno 7 miliona evra, Iskratel i Ukrtelecom najavili su svoj dvogodišnji projekat izgradnje mreže i povezali više od 200 lokaliteta u 13 ukrajinskih regiona. Ranije su Ukrtelecom i Iskratel uveli optičku širokopojasnu vezu za 300 lokaliteta u projektu koji je pokrenut 2019.


You are at:Home»Prethodna izdanja»98»Iskušenja u svetu brendova\nJoš od 2004. godine u Srbiji se govori o izgradnji brendova. Na svim nivoima – od države, preko privrede do medija – ističe se važnost izgradnje marke koju će svi poštovati i voleti. Kako se izgradnja brenda u čitavom svetu zasniva na istim principima, naše relativno malo tržište i tako duga tranzicija nas ne smeju sprečavati i ne mogu da budu izgovor za zaostajanje u korišćenju alata i tehnika za osmišljavanje, izgradnju i razvijanje brendova. (Naravno, ovde ne govorimo o savremenom dizajnu i primeni konceptuelne umetnosti na ambalažu proizvoda pakovanje.)\nPrateći reklamno tržište u poslednjih desetak godina, zapažamo da određene kategorije proizvoda u jednom trenutku počinju da se takmiče toliko da se širokoj javnosti čini da to rade da bi sami sebe ubedili u ono što poručuju. Krajem devedesetih to su bile žvakaće gume, zatim kafe, kasnije industrija piva…\nJeste neophodno kod proizvoda koji se često kupuju (FMCG) da se reklamna poruka stalno ponavlja, posebno u kategorijama gde ne postoje bitne razlike u karakteristikama proizvoda (kućna hemija je odličan primer), ali beskonačno ponavljanje reklamne poruke nema (mnogo) veze sa izgradnjom brenda. Televizijski reklamni blokovi su samo jedan od kanala komunikacije i vremenom postaju (iako po učešću u budžetu još uvek dominantni) sve manje zanimljivi, jer se svakodnevno “otvaraju” novi mediji. Ako je osamdesetih godina televizija bila “sve”, devedesetih “mnogo toga”, danas je ona samo “jedan od segmenata komunikacije”.


Zrenjanin proglašen za Evropski grad sporta 2021. godine! NOVA portal\nOstalo Autor:Nova05. avg. 202017:37\nZrenjanin je proglašen za Evropski grad sporta 2021. godine - potvrđeno je u pismu koje je na adresu gradonačelnika Zrenjanina uputio Đan Frančesko Lupateli, predsednik Evropske asocijacije prestonica i gradova sporta (ACES Europe), sa sedištem u belgijskom Briselu.\nVeliki, veliki Mitrović!\nIvanović: Zvezda me nije zvala, sve sam bliži Evertonu\nOn upućuje čestitke banatskom gradu na ovom priznanju i ističe da je Zrenjanin dobar primer sportske sredine koja sledi sve ciljeve istaknute i od strane ACES Europe i koja je razvila uzornu sportsku politiku sa raznovrsnim sadržajima, programima i aktivnostima. Upućen je i zvaničan poziv čelnicima Zrenjanina da krajem godine, u Evropskom parlamentu u Briselu, prisustvuju svečanosti na kojoj će biti proglašena Evropska prestonica sporta za narednu godinu – Lisabon, a našem gradu biće uručena zastava i zvanje Evropskog grada sporta 2021. „Dobrodošli u ACES Europe porodicu“, poručuje na kraju pisma predsednik Lupateli.\n„Izuzetno nas je obradovala ova vest koju smo iskreno priželjkivali, ali nismo mogli da budemo sigurni da će zaista biti u našu korist. Počastvovani smo priznanjem, i drago nam je što su i čelnici Evropske asocijacije prestonica i gradova sporta pozitivno ocenili sve naše napore i aktivnosti koje realizujemo u oblasti sporta, ali pre svega, što su prepoznali naš sportski duh, svest o značaju bavljenja sportom i fizičkom kulturom, izuzetnu tradiciju i veliki doprinos razvoju olimpijskog pokreta, u kom su naši sugrađani prisutni od samog osnivanja, od dr Ferenca Kemenja, pa do osvajača 23 olimpijske medalje. Ova nagrada ujedno i obavezuje, da nastavimo započete projekte, ali, nadam se, i da s titulom ‘Evropski grad sporta’ otvorimo nove sportske stranice našeg grada“, prokomentarisao je lepu vest pomoćnik gradonačelnika Simo Salapura, koji je i šef tima za kandidaturu Grada Zrenjanina, koja je trajala od decembra prošle godine.\nSimo Salapura, pomoćnik gradonačelnika Zrenjanina FOTO: Grad Zrenjanin\nNakon kandidature Zrenjanina, usledila je i digitalna evaluacija, u kojoj je sportski Zrenjanin prezentovan kroz bogatu tradiciju, visoke sportske domete, sportsku masovnost i organizovanost, organizaciju velikih takmičenja i značajna ugaganja u sport i sportsku infrastrukturu.\nNapravljen je i promotivni film u kome su se povodom kandidature svojim porukama obratili poznati sportisti poreklom iz ovom grada: Ivana Španović, Vladimir Batez, Milorad Stanulov, Žarko Čabarkapa, Vanja i Nikola Grbić, Milorad Stanulov, Slobodan Nikić, Vukosava Đapić Atanacković, Milan Piperski, Branislav Simić, Goran Perlić, Jovana Brakočević i mnogi drugi.\nA osim prestiža, dobijanje titule „Evropski grad sporta“ može dodatno da unapredi uslove za bavljenje sportom i kapacitete nosilaca sporta i sportskih organizacija. Ulazak u mrežu evropskih prestonica i gradova koji su već nosioci ove titule doprineće i unapređenju sportske saradnje i razmeni iskustava koja se tiču funkcionisanja sistema sporta u različitim sredinama. Ovu nagradu Zrenjanin nosi u kategoriji gradova koji imaju od 100.000 do 300.000 stasnovnika. Inače, u konkurenciji prestonica država pobedu je odneo portugalski Lisabon.\nEvropski grad sportaVladimir BatezZrenjanin


Besplatna pravna pomoć za izbeglice\nObjavljeno 15 oktobar 2019 2 min čitanja\nPROKUPLJE- U Gradskoj kući u Prokuplju, danas je održana prezentacija programa besplatne pravne pomoći, koju su održali predstavnici Kancelarije u Nišu, Dragan Gavrilović i Vladana Savić.\n-Projekat “Pružanje pravne pomoći i informacija za zaštitu i ostvarivanje prava interno raseljenih lica, izbeglica i povratnika“, predstavlja nastavak saradnje, započete 2008. godine, između Vlade Republike Srbije i Evropske unije. Jedna od aktivnosti Kancelarije je i rad na terenu, tako da smo danas u Prokuplju, sa ciljem da pružimo pravnu pomoć ljudima koji su to od nas zatražili, izjavio je pravni savetnik Dragan Gavrilović.\nOn je ovom prilikom istakao da su od početka pružanja ove vrste pomoći, otvorena 7.683 predmeta, rešena 2.844, vrednost imovine koja je vraćena je 6.341.060 evra, a očekivana vrednost imovine predmeta koji su u procesu je 6.575.710 evra.\nPročitajte i… Blace: Od danas vakcinacija protiv sezonskog gripa\n-U rešavanju pravnih problema interno raseljenih lica sa Kosova i Metohije, povratnika po sporazumu o readmisiji i izbeglica iz Hrvatske i Bosne i Hercegovine, imamo podršku Komesarijata za izbeglice, lokalnog Povereništva, kao i raznih udruženja koja se bave pitanjama navedenih kategorija građana. Stručna pravna pomoć potrebna im je za rešavanje pitanja stanovanja, povraćaja imovine, pribavljanja pravne dokumentacije, zastupanja pred sudovima, ostvarivanja prava na penziju, objasnio je Gavrilović i dodao da se lica zainteresovana za besplatnu pravnu pomoć mogu javiti na broj telefona 0800-108-208, ali i da se sve informacije o tome mogu dobiti putem sajta www.pravnapomoc.org.\nKratak url URL: https://toplickevesti.com/?p=473296\nPri kraju berba kukuruza, rod slabiji nego prošle godine


ZAOKRET KOJI NIKO NIJE OČEKIVAO: Naslednica Angele Merkel odbila Makrona i stvaranje EVROPSKE SUPERDRŽAVE | WebTribune\nHome SPEKTAR ZAOKRET KOJI NIKO NIJE OČEKIVAO: Naslednica Angele Merkel odbila Makrona i stvaranje EVROPSKE SUPERDRŽAVE\nPosted date: март 14, 2019 In: SPEKTAR\nNe “evropskoj superdržavi” i centralizmu Brisela. Da evropskoj spoljnoj politici i zajedničkom upravljanju imigracijom. To je ukratko recept naslednice nemačke kancelarke Angele Markel, Anegret Kramp-Karenbauer, predsednice nemačke Hrišćanske demokratske unije (CDU), piše Die Welt am Sonntag.\nNova čelnica CDU kaže kako je ovaj program nužan kako bi se suprotstavilo usponu “populističkih” snaga i, zašto ne, zaštitila hegemonije Berlina na evropskom kontinentu.\nAnegret Kramp-Karenbauer je objavila neku vrstu programskog manifesta koji ukazuje pomak prema desnici, čak i u liberalnoj sferi CDU-a nakon Angele Merkel.\nKramp-Karenbauer je prihvatila samo neke od predloga koje je nedavno najavio francuski predsednik Emanuel Makron, posebno reformu Šengena i jačanje sistema azila i imigracije u EU. Međutim, takođe je upozorila Makrona i proevropske snage da je protiv prisilne integracije koja bi mogla biti kontraproduktivna. Celokupni program Makrona vidi kao unapred izgubljeni rat protiv “populista”.\n“Tema protiv optužbi populista ne može biti odbrana nepotpunog statusa kvo današnje EU. Pitanje “za” ili “protiv” Evrope uopšte nije ključno za većinu građana”, tvrdi Anegret Kramp-Karenbauer\n“Ako želimo da naše evropske kompanije u budućnosti i dalje budu finansirane od evropskih banaka, moramo stvoriti jedinstveno tržište za banke. Istovremeno, moramo dosledno težiti uspostavljanju sistema supsidijarnosti, samoosnaživanja i građanske odgovornosti. Evropski centralizam, evropski etatizam, komunalizacija dugova, evropeizacija društvenih sistema i minimalne plate bili bi pogrešan način”, nastavlja nova čelnica CDU.\nRecept CDU za spas EU je “poštovanje suvereniteta”\nUprkos tome što mnogi evropeisti tvrde, evropska superdržava koja se često spominje je opasna i može predstavljati kraj EU. Anegret Kramp-Karenbauer je to uvidela i potvrđuje legitimnost i važnost nacionalnih država, piše Die Welt am Sonntag.\n“Nijedna evropska superdržava ne ispunjava cilj Evrope koja je sposobna da deluje. Evropske institucije ne mogu zahtevati moralnu superiornost u odnosu na saradnju nacionalnih vlada. Novo osnaživanje Evrope se ne može sprovesti bez nacionalnih država, jer one EU daju demokratski legitimitet i identitet”, kaže nemačka političarka.\n“Države članice su te koje formuliši i ujedinjuju svoje interese na evropskom nivou. Tek tada nastaje međunarodni značaj Evropljana. Evropa se mora usresrediti na supsidijarnost i na to da zemlje učini odgovornim i da istovremeno mogu delovati u zajedničkom interesu”, nastavlja Anegret Kramp-Karenbauer.\nDa Šengenu i zajedničkom upravljanju zahtevima za azil\nAKK, kako je zovu u Nemačkoj, izabrana za čelnicu CDU-a u decembru prošle godine, sada je u svom govoru naglasila da je Makron u pravu kada kaže da u Evropi “postoji potreba hitnog delovanja”.\nPosebno se slaže s francuskim predsednikom o potrebi reforme sistema imigracije u Evropi.\n“Izričito se slažem sa Emanuelom Makronom u našem osećaju da zajednica i bezbednost u Evropi zahtevaju bezbedne spoljne granice. Moramo dovršiti Šengen. Za to nam je u EU potreban sporazum bez rupa oko zaštite granica. Tamo gde se spoljna granica ne može ili ne sme zaštititi samo nacionalnim sredstvima, tamo se mora brzo izgraditi i rasporediti operativna Fronteksova granična policija. Već na granicama Šengena je potrebno proveriti postoji li razloga za zahtev za azil, status izbeglice ili bilo koji drugi razlog za ulazak”, kaže AKK.\nSuprotno Makronu, sekretarka CDU predlaže konzervativniji plan, počevši od asimilacije imigranata. Ane Kramp-Karenbauer je ponovila “da integracija imigranata predstavlja ključni izazov za mnoge evropske države, posebno zato što su neki oblici islama nespojivi s našim idejama otvorenog društva”.\nAnegret Kramp-Karenbauer izaziva Francusku oko Strazbura\nJedno od velikih pitanja budućnosti, primetila je Anegret Kramp-Karenbauer, počevši od same Evrope, može biti podsticaj za manifestaciju islama koji može biti kompatibilan s našim sistemima vrednosti.\n“Da bi se to postiglo, trebali bismo stvoriti evropske univerzitetske profesore, takozvane Nathanove katedre, sledeći tradiciju prosvetiteljstva i tolerancije, kojom bi stvorili vlastite imame i učitelje”, tvrdi nemačka političarka.\nNaslednica Angele Merkel ne odustaje od predloga koji uveliko iritiraju Francusku , kao što je ukidanje sednica u Evropskom parlamentu u Strazburu.\n“U isto vreme, trebali bismo da donosimo i dugo očekivane odluke i da ukidamo anahronizme. To uključuje prenos Evropskog parlamenta u Brisel i oporezivanje dohotka funkcionera EU”, kaže AKK.\nIako s ciljem ponovnog pokretanja evropskog projekta, čini se da se ideje Anegret Kramp-Karenbauer prilično razlikuju od onih Emanuela Makrona.\nEU i Francuska protiv novog kursa Berlina\nFrancuska i Evropska unija su hladno reagovale na reči Anegret Kramp-Karenbauer, koja je u svom govoru odgovorila na apel francuskog predsednika Emanuela Makrona u kojem traži više Evrope i zaštitu liberalnih demokratskih vrednosti i vladavine prava.\nReakcije Francuske i Evropske unije su bile mnogo hladnije nego što se moglo očekivati, što je znak da novi kurs CDU nakon mandata Angele Merkel nije u skladu s onim što je tražio Brisel i predložio Pariz.\nEvropska komisija je saopštila kako “nema konkretnih komentara u vezi s predlozima stranačke čelnice”. Ovu vrlo hladnu izjavu je dao glasnogovornik Žan Klod Junker u Briselu.\nDodao je kako predsednik Evropske komisije “poznaje Kramp-Karenbauer 20 godina i zna da je ona uvereni evropeist koji govori francuski i zna važnost francusko-nemačkih odnosa”.\nOvom izjavom kao da želi da podseti na centralnu ulogu francusko-nemačke osovine za samo postojanje Evropske unije.\nSocijaldemokratski zastupnik Udo Bulman je oštro kritikovao plan Anegret Kramp-Karenbauer.\nMeđutim, na francuskoj strani je reakcija bila puno oštrija.\n“Primećujemo činjenicu da postoje razlike u mišljenju o Evropi”, rekao je glasnogovornik francuske vlade Bendžamin Grivo u Parizu, nakon sastanka ministara kojem je prisustvovao i Makron.\nGrivo je citirao “tri tačke” na kojima se čini da je sukob između Berlina i Pariza jasniji. Prva se odnosi na odbijanje hipoteze čelnice CDU o evropskoj minimalnoj plati, što je ideja koju je u glavnim novinama 28 zemalja Evropske unije predložio Makron.\nOstale tačke jasnih razlika između Anegret Kramp-Karenbauer i Makrona se tiču mogućnosti ukidanja sedišta Evropskog parlamenta u Strazburu, što podržava i italijanski Pokret 5 zvezda, kao i mogućnosti zajedničkog mesta Evropske unije u Savetu bezbednosti Ujedinjenih nacija.\n“Ovo nije projekat koji podržavamo”, rekao je glasnogovornik, koji je dodao kako su te ideje mnogo bliže republikancima Francuske nego predsedniku Makronu i njegovoj stranci En Marche.\nRuski analitičar o katastrofalnoj simulaciji vojne vežbe u Poljskoj: Evo koliko su izdržali protiv Rusije …\nPRIŠTINA U ŠOKU: Bolton promenio američki stav o Kosovu, Tramp hoće bolji tretman Srbije


Tužio Lukasa za četiri miliona evra?! @ Cafe.ba\nSEKS NA BINI: Karleuša skinula momka od 150 Vi bi se seksali, a on neće? Balkanski Nostradamus otkriva: Vučić će biti na tronu, KĆI, SIN I ŽENA BILI STALNO UZ BOLNIČKU Tužio Lukasa za četiri miliona evra?! Zvijezde i tračevi\nIzvor: Mondo 30.11.2016 u 12:19 h\nFOTO: Mondo/ Stefan Stojanović Nekadašnji saradnici opet će se sastati na sudu, a cifra koju bivši menadžer zahteva je astronomska!\nSaša Mirković, nekadašnji estradni menadžer a sada političar, tužio je sudu Aleksandra Vuksanovića, odnosno Acu Lukasa, zbog povrede autorskih prava.\nMirković je za portal "Tanjug INFO" izjavio da je tužbu podneo zbog neovlašćenog emitovanja sadržaja na koje on ima pravo, na Acinom YouTube kanalu.\n"Da, tužio sam Lukasa, KVZ Music i Petra Boračeva iz Bugarske, koji su mi pokrali prava i bez moje saglasnosti emitovali i naplaćivali od tog servisa novac za prava koja pripadaju meni. Drugim rečima, pokrali su me i izvršili krivično delo piraterije, za šta će tek dobiti krivičnu prijavu," rekao je on.\nMirković se neće zaustaviti tu, već će stvar terati do međunarodnih sudova.\n"Uz tužbu kod našeg pravosuđa, ovo društvo će biti tuženo i kod međunarodnih sudova. Osim toga, naglasiću da ću tužiti svakog ko mi pokrade prava, na primer, Grand produkciju i TV kanale kod nas i u regionu, kao i klubove i institucije preko kojih Lukas nastupa i naplaćuje svoje usluge," rekao je on.\nMirković je dodao da će dobijeni novac uložiti u svoju predsedničku kampanju.\nLukas se još uvek nije oglasio povodom ove tužbe.\nNa njegovom zvaničnom YouTube kanalu, ukupan broj pregleda je skoro 160 miliona, a kanal ima 139.000 pretplatnika.


Sanovnik lutke šta znači sanjati lutke\nLutke su na javi sinonim za igru, bezbrižnost i razonodu, te su i asocijacija na detinjstvo i težnju da se u sebi zadrži neka doza opuštenosti i detinje iskrenosti i radosti.\nSanovnik i sanjarica – tumačenje i značenje sna – šta znači sanjati lutke\nIako su u snu lutke relativno redak motiv, one mogu često da se protumače kao nečija sposobnost da olako manipiliše tuđim osećanjima, ili pak označavaju nečiju svojeglavost i težnju da sve radi po svom, pa se za takve osobe koristi i izreka da imaju lutke u glavi.\nU nastavku teksta saznaćete šta znače snovi u kojima se javljaju lutke.\nSanjati kako se u snu igrate sa lutkama\nAko ste se u snu vi igrali sa lutkama, to na javi ima konotaciju da ste u biti nezrela i infantilna osoba, da imate sklonost da sve u đivotu shvatate olako i da okrećete na šalu i zabavu.\nPomenuti san implicira i to da vi težite da svoje obaveze šzo lakše i brđe odradite, te da ne ulažete u njih dovoljno svog vremena ni truda, pa se pitate na kraju otkuda to da niste postigli odgovarajući rezultat.\nSanjati kako u snu kupujete lutke\nAko ste sanjali da u snu kupujete lutke, bilo lično za sebe ili za poklon nekom vama bliskom, to u zblji ima simbolikuvaše velike želje da se družite i opustite, u zabavi i veselju sa svojim najmilijima.\nTakođe, pomenuti san često implicira da ćete uskoro čuti neke iznenadne lepe vesti, te da ćete potencijalno imati veoma povoljne i dobre poslovne ponude koje bez puno razmišljanja treba da prihvatite.\nSanjati da ste u snu bacili svoje lutke\nSan u kome ste odlučili da sve svoje lutke, stare i nove pobacate, ima na javi značenje da vi sa nečim ili nekim napokon želite da raskrstite, te da svoju prošlost, koja vas uglavnom veže za ružna sečanja ostavite iza sebe.\nNaime, ovakav san obično označava da vi pokušavate da se oslobodite nekog tereta koji vas dugo već muči, te da u sebi skupljate snagu i energiju, sa željom da krenete u nove početke.\nSanjati da su u snu vaše lutke žive i da razgovarate sa njima\nAko su u vašem snu lutke oživele i vi imate priliku da sa njima razgovarate, na javi to ima značenje da vam je potrebna kakva pomoć ili savet, te da već dugo u sebi sputavate neka osećanja koja želite da sa nekim podelte.\nPo nekim tumačenjima ovog sna, on često može da se odnosi na to da ste vi osoba koja je odrasla bez roditeljske ljubavi i pažnje, te da ste vrlo usamljeni i potrebno vam je da vas neko razume.\nSanjati da ste na poklon dobili skupocenu lutku\nAko ste u svom snu dobili kakvu lepu, skupovenu, kolekcionarsku ili porcelansku lutku, to na javi znači da ste osoba koja čezne za srećom i dečjom bezbrižnošću, i da vam je sve što radite mučno i teško, pa ste skloni da se izvlačite od obaveza.\nOvakav san može da ukazuje na to da imate želju da osnujete svoju porodicu, i da više svog vremena posvetite vama bliskim osobama.\nAko ste u snu pocepali ili „pokvarili“ svoje lutke\nOvakav san znači da je neko vama blizak, iz vašeg okruženja, svesan vaše plemenitosti i dobrote, te da se poigrava sa vašim osećanjima i pokušava da preko vas ostvari neke svoje ciljeve.\nPomenuti san često može i da ukazuje na činjenicu da u poslu prvenstveno ali i u drugim životnim segmentima imate velike i ozbiljne konkurente koji vas vrebaju, te da treba da se pripazite kakvih prevara i izdaja. Ova činjenica odnosi se posebno na one ljude oko sebe u koje ne sumnjate ni malo i kojima bezrezervno verujete.


Pentagon poručio prve lovce F-15 za hipersonično oružje - 14.07.2020, Sputnik Srbija\nPentagon je poručio prve modernizovane lovce F-15EIKS koji mogu da nose hipersonično oružje, saopštila je kompanija „Boing“. 14.07.2020, Sputnik Srbija\n„Vazduhoplovne snage SAD potpisale su sa ‘Boingom’ ugovor vredan skoro 1,2 milijarde dolara za proizvodnju prve partije (od osam) savremenih lovaca F-15EIKS. Taj lovac nosi više oružja nego bilo koji drugi lovac njegove klase i u stanju je da lansira hipersončno oružje dužine oko sedam metara i težine oko 3,2 tone“, navedeno je u dokumentu.\nPored toga, američke vazduhoplovne snage su najavile trajni ugovor o nabavci neodređenog broja tog modela lovaca u iznosu od 23 milijarde dolara.\n„U planovima se pominje 144 aviona“, dodaje se u dokumentu.\nPrema izveštaju sa sajta američkog vazduhoplovstva, prvih osam aviona će biti raspoređeno na avio-bazi „Eglin“ na Floridi, gde će učestvovati u testiranjima. Prve dve letelice trebalo bi da budu proizvedene u drugom kvartalu sledeće godine, a preostalih šest – 2023. godine. Ubuduće bi trebalo da zamene F-15C/D.\nČasopis „Nešenal interest“ piše da je taj avion, za razliku od drugih, čak i savremenijih modela - uključujući F-35, u stanju da dostigne brzinu veću od tri maha, što omogućuje da hipersonično oružje dobije dobru startnu brzinu. F-35, s jedne strane, ima dvostruko manju brzinu, a s druge strane, hipersonično oružje takvih dimenzija ne može da stane u njegov prostor za čuvanje oružja.\nRanije je pomoćnik direktora za hipersonična istraživanja Pentagona Majk Vajt izjavio da SAD zaostaju za Rusijom u oblasti hipersoničnog oružja budući da je Vašinton još davno odlučio da odustane od primene takvih tehnologija u novim sistemima naoružanja i oslonio se na druge vojne komponente.\nInače, Rusija je do sada testirala nekoliko vrsta hipersoničnih raketa koje se mogu lansirati sa brodova, podmornica, ali i sa kopna i iz vazduha. Radi se o raketama „Cirkon“, „Avangard“ i „Kindžal“, a prema najavama ruskih zvaničnika, radi se na razvoju još desetak projekata.


Podgorica: Počeo program razmjene mladih državnih službenika na Zapadnom Balkanu – Senzor.ba\nKategorija: BiH, Region, VIJESTI\nU cilju jačanja kapaciteta iz oblasti javne uprave i evropskih integracija, mladi službenici sa prostora država Zapadnog Balkana učestvuju u programu razmjene, gdje će u periodu od mjesec dana biti u prilici da se bave konkretnim praktičnim pitanjima koja su u središtu procesa evropskih integracija, javlja Anadolu Agency (AA).\nU EU info centru u Podgorici danas je predstavljen program razmjene mladih državnih službenika. U okviru programa, mladi službenici iz Albanije, Bosne i Hercegovine, Makedonije, Srbije i Kosova biće tokom dvije nedjelje boravka u Crnoj Gori, u Ministarstvu za evropske poslove. S druge strane, pet crnogorskih službenika biće u studijskog posjeti državama regije u periodu od dvije nedjelje. U okviru projekta predviđene su dvije nedjelje boravka na Institutu za društvene nauke u Parizu i na College of Europe u Brižu.\nMinistarka javne uprave Crne Gore Suzana Pravilović poručila je da su pet državnih službenika iz Crne Gore počeli boravak u drugim državama regiona, što, kako smatra, predstavlja odličnu strategiju za pristupanje EU.\n“Ovaj program će umnogome doprinijeti jačanju kapaciteta naših službenika koji se obučavaju na tako prestižnim evropskim institucijama. Istovremeno, vjerujem da ovaj model doprinosi i razvijanju dobrosusjedskih odnosa, te jačanju razmjene i iskustava država regiona”, ocijenila je Pravilović.\nOna je kazala da je proces reforme javne uprave u Crnoj Gori povezan s procesom evropskih integracija i usklađivanjem, kako je navela, pravnog okvira javne uprave sa evropskim principima i dobrim praksama.\n“Posebno važno pitanje je jačanje kapaciteta, u čemu nam naizmjerno pomaže EU, a kao jedan vid jeste ovaj program koji pruža mogućnost našim budućim kreatorima politika da unaprijede svoje profesionalne vještine”, zaključila je Pravilović.\nŠef Delegacije Evropske Unije (EU) u Crnoj Gori Aivo Orav kazao je da države Zapadnog Balkana mogu da prevaziđu prepreke i izazove zajedničke istorije putem regionalne saradnje i razmjene mladih kadrova.\n“Inicijative poput ove, ne samo da jačaju proces pomirenja u regionu, već pokazuju da reforma javne uprave i dobrog upravljanja ostaju prioritet EU integracija”, ocijenio je Orav.\nOn je poručio da je Crnoj Gori i državama regiona potrebna profesionalna i efektivna javna uprava, oslobođena političkog uticaja i korupcije.\n“Reforme u ovoj oblasti su krucijalne za proces EU integracije. Ali još važnije, reforme su neophodne za građane, za biznis i investitore. Ovo se samo može postići ulaganjem u mlade kadrove”, poručio je Orav.\nDirektorica britanskog savjeta Vanja Madžgalj navela je da ovaj projekat ima za cilj napredak u pregovaračkom procesu i jačanje profesionalnih kapaciteta naredne generacije lidera koji će da vode svoju državu i društvo.\n“Ovaj projekat targetira mlade talentovane državne službenike koji će proći univerzitetski program od četiri sedmice u oblasti upravljanja javnim politikama na Institutu za društvene nauke u Parizu i u Brižu, a zatim učestvovati na regionalnoj razmjeni, gdje će se dvije nedjelje baviti konkretnim praktičnim pitanjima”, poručila je Madžgalj.\nSvi radovi nastali tokom razmjene u šest država će biti predstavljeni na regionalnoJ konferenciji, koja će poslužiti kao platforma za dijalog i dalju regionalnu saradnju.